cyanic-selkie/wikianc huggingface dataset:
ജാനറ്റ് ഗ്രെയ്ഗ്
ആദ്യകാല ജീവിതം
1874-ൽ സ്‌കോട്ട്‌ലൻഡിലെ ബ്രൗട്ടി ഫെറിയിൽ ജെയ്‌ൻ (മുമ്പ്, സ്റ്റോക്ക്‌സ്) റോബർട്ട് ഗ്രെയ്‌ഗ് ദമ്പതികളുടെ ഏഴു മക്കളിൽ രണ്ടാമത്തെ കുട്ടിയായി ജാനറ്റ് ലിൻഡ്സെ ഗ്രെയ്ഗ് ജനിച്ചു. 1889-ൽ കുടുംബം ഓസ്‌ട്രേലിയയിലെ മെൽബണിലേക്ക് കുടിയേറുന്നത് വരെയുള്ള കാലത്ത് ഡൻഡിയിലെ ഹൈസ്കൂളിൽ അദ്ധ്യയനം നടത്തിയ അവർ പിന്നീട് ബ്രൺസ്‌വിക്ക് ലേഡീസ് കോളേജിൽ തുടർ വിദ്യാഭ്യാസത്തിന് ചേർന്നു. അവളുടെ പിതാവ് തന്റെ കുട്ടികളെ തൃതീയ വിദ്യാഭ്യാസം നേടാൻ പ്രോത്സാഹിപ്പിച്ചതോടെ 1891-ൽ അവളും സഹോദരി ജെയ്നും മെൽബൺ സർവകലാശാലയിലെ മെഡിക്കൽ വിദ്യാലയത്തിൽ പഠനത്തിന് ചേർന്നു. 1895-ൽ സർവ്വകലാശാലയിൽ നിന്ന് ബാച്ച്ലർ ഓഫ് മെഡിസിനും ഓണേർസോടെ, ബാച്ച്ലർ ഓഫ് സർജറി ബിരുദവും നേടി.
കരിയർ
അടുത്ത വർഷം, മെൽബൺ ഹോസ്പിറ്റലിൽ റസിഡന്റ് മെഡിക്കൽ ഓഫീസറായി നിയമിതരായ അവരും ആൽഫ്രഡ ഗാംബിളും ഹോസ്പിറ്റൽ സ്റ്റാഫിൽ നിന്നുള്ള ഗണ്യമായ എതിർപ്പിനെ അവഗണിച്ചുകൊണ്ട് ആശുപത്രിയിൽ ഇത്തരമൊരു പങ്ക് വഹിക്കുന്ന ആദ്യത്തെ രണ്ട് വനിതകളായി അറിയപ്പെട്ടു. 1900-1917 കാലത്ത് റോയൽ വിമൻസ് ഹോസ്പിറ്റലിൽ ഓണററി അനസ്‌തറ്റിസ്റ്റായി സേവനമനുഷ്ഠിച്ച അവർ പിന്നീട് വിക്ടോറിയ സംസ്ഥാനത്തെ ആദ്യത്തെ വനിതാ അനസ്‌തറ്റിസ്റ്റായി. ഒന്നാം ലോകമഹായുദ്ധസമയത്ത്, മെൽബണിലെ ഒരു സൈനിക ആശുപത്രിയിൽ മെഡിക്കൽ ഓഫീസറായി ജോലി ചെയ്യാൻ ഗ്രെഗ് സന്നദ്ധനായെങ്കിലും "സൈനിക ആശുപത്രികളിൽ വനിതാ ഡോക്ടർമാരുടെ സേവനം ആവശ്യമില്ല" എന്ന് പറഞ്ഞുകൊണ്ട് പകരം, സൈനിക സേവനത്തിനായി എത്തുന്ന നഴ്സുമാരെ പരിശോധിക്കാനുള്ള ജോലിയിലേയ്ക്ക് അവൾ റിക്രൂട്ട് ചെയ്യപ്പെട്ടു.
ഗ്രെഗ് 1947-ൽ വിരമിക്കുകയും മൈഗ്രെയിനുകളെക്കുറിച്ചുള്ള തന്റെ ഗവേഷണത്തിൽ ശ്രദ്ധ കേന്ദ്രീകരിക്കുകയും ചെയ്തു. 1950-ൽ ഒരു ഗവേഷണ യാത്രയ്‌ക്കായി ലണ്ടൻ സന്ദർശിക്കുന്നതിനിടെ അവർ അന്തരിച്ചു.
ജോ ഫ്രോസ്റ്റ്
ജോയന്നെ ഫ്രോസ്റ്റ് (ജനനം: 27 ജൂൺ 1971) June 27, 1971) ഒരു ഇംഗ്ലീഷ് ടെലിവിഷൻ അവതാരകയും എഴുത്തുകാരിയുമാണ്. അവർ യുകെ റിയാലിറ്റി ടെലിവിഷൻ പരിപാടി സൂപ്പർ നാനിയിലെ കേന്ദ്രകഥാപാത്രമായിരുന്നു. 2004-ൽ ബ്രിട്ടനിൽ ആദ്യം പ്രക്ഷേപണം ചെയ്ത ഈ പരിപാടി യുണൈറ്റഡ് കിംഗ്ഡം, യുണൈറ്റഡ് സ്റ്റേറ്റ്സ്, നെതർലാൻഡ്സ് എന്നിവിടങ്ങളിൽ റിയാലിറ്റി ഷോകളായി അവതരിപ്പിക്കുകയുണ്ടായി.
പുറം കണ്ണികൾ
വർഗ്ഗം:1971-ൽ ജനിച്ചവർ വർഗ്ഗം:ലണ്ടനിൽ നിന്നുള്ളവർ വർഗ്ഗം:ഇംഗ്ലീഷ് സാഹിത്യകാരന്മാർ
ചോല ബലൂൺ തവള
കേരളതദ്ദേശവാസിയായ ഒരു തവളയാണ് ചോല ബലൂൺ തവള അഥവാ '''Jerdon’s Balloon Frog. -Jerdon's Narrow-mouthed Frog'''. ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ഹന്നാ വാൻ ബ്യൂറൻ
വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
ചെക്രൊവോളു സ്വുരോ
അന്തർദേശീയ മത്സരങ്ങളിൽ ഇന്ത്യയെ പ്രതിനിധീകരിച്ചിട്ടുള്ള ഒരു അമ്പെയ്ത്കാരിയാണ് ചെക്രൊവോളു സ്വുരോ. ഇംഗ്ലീഷ്: Chekrovolu Swuro (ജനനം 21 നവംബർ1982) നാഗലന്റിലെ പ്ഫേക് ജില്ലയിലെ ത്സുലാമി ഗ്രാമത്തിലായിരുന്നു ജനനം. സൗത്ത് കൊറിയയിലെ ബുസാനിൽ നടന്ന 2002 ലെഏഷ്യൻ ഗെയിംസിലും ഖത്തറിലെ ദോഹയിൽ 2006 വച്ചു നടന്ന ഏഷ്യൻ ഗെയിംസിലും ചെക്രോവോളു ഇന്ത്യയെ പ്രതിനിധീകരിച്ചു അമ്പെയ്ത്ത് ടീമിൽ പങ്കെടുത്തു.
ജീവിതരേഖ
ജനനം 21 നവംബർ1982 നു  നാഗലന്റിലെ പ്ഫേക് ജില്ല യിലെ ത്സുലാമി ഗ്രാമത്തിലായിരുന്നു ജനനം. ഇപ്പോൾ ദിമാപൂരിലാണു താമസം. നാഗലാന്റ് സായുധ സേനയിലെ ഡെപുട്ടി സൂപ്പരിൻഡന്റന്റ് ആയി ജോലി ചെയ്യുന്നു. ചെക്രോവോലുവുന്റെ  മൂത്ത സഹോദരിയായ വെസുസൊളു എസ്. വാഡിയോ.ഒരു  മുൻകാല അമ്പെയ്തുകാരിയായിരുന്നു.
ദേശീയം
ചെക്രൊവോളുവിന്റെ ദേശീയതലത്തിലുള്ള ആദ്യ വിജയം രാജാസ്ഥാനിൽ 1996ൽ നടന്ന സീനിയർ അമ്പെയ്ത്ത് ചാമ്പ്യൻഷിപ്പിലായിരുന്നു. വ്യക്തിഗത വിഭാഗത്തിൽ വെള്ളിമെഡൽ കരസ്ഥമാക്കാനായി. 3 വർഷത്തിനു ശേഷം 1999ൽ ആന്ധ്രാപ്രദേശിൽ വച്ചുനടന്ന ജൂനിയർ ദേശീയ ചാമ്പ്യൻഷിപ്പിൽ സ്വർണ്ണം നേടി തിരിച്ചുവന്നു. ആ വർഷം നടന്ന ഏഷ്യൻ ഗെയിംസിലും ചെക്രോവോളുവിനായിരുന്നു സ്വർണ്ണം.
പുരസ്കാരങ്ങളും അംഗീകാരങ്ങളും
2013 ൽ രാജ്യം അർജ്ജുന പുരസ്കാരം നൽകി ആദരിച്ചു
മെഡലുകൾ
2005: വെങ്കലമെഡൽ -medal in the team recurve event at the Asian Archery Championship in New Delhi, India
2006: സ്വർണ്ണമെഡൽ medal in the team recurve event at the Commonwealth Archery Championship in Jamshedpur, India
2007: Bronze medal in the team recurve event at the 15th Asian Archery Championship China
2007: Bronze medal in the team recurve event at the World Cup Stage IV Dover, Great Britain
2008: Bronze medal in the team recurve event at the Asian Games in Guangzhou, China
2011: Bronze medal in the team recurve event at the World Cup Stage II Antalya, Turkey
2011: Silver medal in the team recurve event at he World Cup Stage III Ogden, USA
2011: Gold medal in the team recurve event at the World Cup Stage IV at Shanghai, China
2011: Bronze medal in the team recurve event at the 17th Asian Archery Championship in Iran
റഫറൻസുകൾ
വർഗ്ഗം:1982-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:അമ്പെയ്ത്തുകാർ വർഗ്ഗം:ഏഷ്യൻ ഗെയിംസ് മെഡൽ ജേതാക്കൾ വർഗ്ഗം:കോമൺവെൽത്ത് ഗെയിംസിൽ മെഡൽ നേടിയവർ വർഗ്ഗം:സ്ത്രീകൾ ദേശീയത തിരിച്ച്
കുക്കെ സുബ്രഹ്മണ്യ ക്ഷേത്രം
കർണ്ണാടകയിലെ ദക്ഷിണ കന്നഡ ജില്ലയിലെ സുബ്രഹ്മണ്യ എന്ന ഗ്രാമത്തിലാണ് കുക്കെ സുബ്രഹ്മണ്യ ക്ഷേത്രം (തുളു/കന്നഡ: ) സ്ഥിതിചെയ്യുന്നത്. കാർത്തികേയൻ എന്നറിയപ്പെടുന്ന സുബ്രഹ്മണ്യനാണ് ഇവിടുത്തെ പ്രധാന പ്രതിഷ്ഠ. ഗരുഡന്റെ ഭീഷണിയെത്തുടർന്ന് ദിവ്യ സർപ്പമായ വാസുകിയും മറ്റ് സർപ്പങ്ങളും സുബ്രഹ്മണ്യന്റെ കീഴിൽ അഭയാർഥികളായെത്തിയതായി പുരാണങ്ങൾ സൂചിപ്പിക്കുന്നു. മധ്വാചാര്യരുടെ തന്ത്ര സാര സംഗ്രഹ പ്രകാരമാണ് ക്ഷേത്രത്തിലെ പൂജകളും മറ്റ് ദിനചര്യകളും നടത്തുന്നത്.
ഭൂമിശാസ്ത്രം
കർണാടകയിലെ പശ്ചിമഘട്ട മലനിരകളിലാണ് കുക്കെ സുബ്രഹ്മണ്യ ക്ഷേത്രം സ്ഥിതി ചെയ്യുന്നത്. ക്ഷേത്രത്തെ മറികടന്ന് കുമാര പാർവതത്തിലെ പ്രശസ്തമായ മലനിരകളും കാണാം. ദക്ഷിണേന്ത്യയിലെ ട്രക്കിംഗ് സഞ്ചാരികൾക്ക് പ്രശസ്തമായ ഒരു മലകയറ്റം ആണിത്. ഖട്സിലെ പടിഞ്ഞാറൻ ചരിവുകളിലായാണ് ക്ഷേത്രം സ്ഥിതി ചെയ്യുന്നത്. ഇടതൂർന്ന വനങ്ങളാൽ സമ്പന്നമാണ് ഈ ക്ഷേത്രം.
യൂണിമാക് ദ്വീപ്
അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ അല്യൂഷ്യൻ ദ്വീപ ശൃംഖലയിലെ ഏറ്റവും വലിയ ദ്വീപാണ് യൂണിമാക് ദ്വീപ് (അല്യൂട്ട്: Unimax, Унимак)
കുക്കെ സുബ്രഹ്മണ്യ ക്ഷേത്രം
പുറം കണ്ണികൾ
വർഗ്ഗം:ഹിന്ദു തീർത്ഥാടന കേന്ദ്രങ്ങൾ വർഗ്ഗം:ക്ഷേത്രങ്ങൾ വർഗ്ഗം:ഇന്ത്യയിലെ ക്ഷേത്രങ്ങൾ വർഗ്ഗം:സുബ്രഹ്മണ്യ സ്വാമിക്ഷേത്രങ്ങൾ
യൂണിമാക് ദ്വീപ്
ഭൂമിശാസ്ത്രം
അല്യൂഷൻ ദ്വീപ ശൃംഖലയുടെ കിഴക്കേയറ്റത്തുള്ള ദ്വീപായ ഇത്, ഏകദേശം 1,571.41 ചതുരശ്ര മൈൽ (4,069.93 ചതുരശ്ര കിലോമീറ്റർ) വിസ്തൃതിയുള്ളതും അമേരിക്കൻ ഐക്യനാടുകളിലെ ഒമ്പതാമത്തെ വലിയ ദ്വീപും ലോകത്തിലെ 134 മത്തെ വലിയ ദ്വീപുമാണ്. ലോകത്തിലെ ഏറ്റവും സജീവമായ പത്ത് അഗ്നിപർവ്വതങ്ങളിലൊന്നായ ഷിഷാൽഡിൻ പർവതം സ്ഥിതിചെയ്യുന്നത് ഇവിടെയാണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ 2000 ലെ സെൻസസ് പ്രകാരം ഈ ദ്വീപിൽ  64 പേർ താമസിക്കുന്നുണ്ട്. ഇവരെല്ലാവരുംതന്നെ ദ്വീപിന്റെ കിഴക്കേയറ്റത്തുള്ള ഫാൾസ് പാസ് നഗരത്തിലാണുള്ളത്.
അവലംബം
വർഗ്ഗം:അലാസ്കയിലെ ദ്വീപുകൾ
സഫൂറ സർഗാർ
ഒരു ഇന്ത്യൻ വിദ്യാർത്ഥി നേതാവും, ആക്റ്റിവിസ്റ്റുമാണ് സഫൂറ സർഗാർ (ജനനം 1993). പൗരത്വപ്രക്ഷോഭവുമായി ബന്ധപ്പെട്ടാണ് സഫൂറ കൂടുതലായി അറിയപ്പെട്ടത്. ജമ്മു കശ്മീരിലെ കിഷ്ത്വറിലാണ് സ്വദേശം.
ജാമിയ മില്ലിയ്യ ഇസ്‌ലാമിയ്യയിലെ ഗവേഷണവിദ്യാർത്ഥിയും ജാമിഅ കോഡിനേഷൻ കമ്മിറ്റിയുടെ മീഡിയ കോഡിനേറ്ററുമാണ് സഫൂറ സർഗാർ. ദൽഹി കലാപത്തിൽ ഗൂഢാലോചനയാരോപിച്ചുകൊണ്ട് പോലീസ് കസ്റ്റഡിയിലായിരുന്നു ഇവർ. വിദ്വേഷകരമായ പ്രസംഗം നടത്തി എന്നും സഫൂറക്കെതിരെ കേസ് നിലവിലുണ്ട്.
ജനാധിപത്യപരമായി തെരഞ്ഞെടുക്കപ്പെട്ട സർക്കാരിനെ അട്ടിമറിക്കുക എന്ന ഗൂഢലക്ഷ്യത്തോടെയാണ് സഫൂറ സർഗാർ പ്രവർത്തിക്കുന്നതെന്ന് ദില്ലി പോലീസ് പറഞ്ഞു.
അവലംബം
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1993-ൽ ജനിച്ചവർ
ജർമ്മൻ പതാക
ലഘുചിത്രം| ജർമനിയുടെ പൊതു അനൌദ്യോഗിക പതാക ജർമ്മൻ പതാക ഒരു ത്രിവർണ്ണ പതാകയാണ്. ജർമ്മനിയിലെ ദേശീയ വർണ്ണങ്ങൾ പ്രദർശിപ്പിക്കുന്ന മൂന്ന് തരത്തിലുള്ള തിരശ്ചീനങ്ങളുള്ള ബാൻഡുകളാണുള്ളത്: കറുപ്പ്, ചുവപ്പ്, സ്വർണ്ണം. 1919-ൽ, വെയ്മർ റിപ്പബ്ലിക്കിന്റെ കാലത്ത്, ആധുനിക പതാക ആദ്യമായി അംഗീകരിച്ചിരുന്നു.
പത്തൊമ്പതാം നൂറ്റാണ്ടിന്റെ മധ്യത്തിൽ ജർമ്മനി ദേശീയ നിറങ്ങളായ കറുത്ത-ചുവന്ന-സ്വർണ്ണം, കറുപ്പ്-വൈറ്റ്-റെഡ് എന്നീ രണ്ട് പരമ്പരാഗത പാരമ്പര്യങ്ങളുണ്ട്.. വർഗ്ഗം:ദേശീയ പതാകകൾ വർഗ്ഗം:Articles with ജർമൻ-language external links വർഗ്ഗം:CS1 German-language sources (de)
ബ്ലൂമേർസ്
ബ്ലൂമേർസ്, ദ ബ്ലൂമർ, ടർക്കിഷ് ഡ്രസ്, അമേരിക്കൻ ഡ്രസ്, അല്ലെങ്കിൽ ലളിതമായി പരിഷ്കൃത വസ്ത്രങ്ങൾ എന്നും വിളിക്കപ്പെടുന്ന വിഭാഗം വസ്ത്രങ്ങൾ, സ്ത്രീകളുടെ അരഭാഗത്തിനു താഴേയ്ക്ക് മറയ്ക്കുന്ന ഒരു തരം വസ്ത്രങ്ങളാണ്. അമേരിക്കൻ സ്ത്രീകൾ അക്കാലത്ത് ധരിച്ചിരുന്ന കനത്തതും മുറുകിയതുമായ വസ്ത്രങ്ങൾക്ക് പകരമെന്ന നിലയിൽ ആരോഗ്യകരവും സൗകര്യപ്രദവുമായ ഒരു വസ്ത്ര രീതിയായി  19-ാം നൂറ്റാണ്ടിലാണ് അവ വികസിപ്പിച്ചെടുത്തത്. അക്കാലത്തെ ഏറ്റവും അറിയപ്പെട്ട  സ്ത്രീകളുടെ അവകാശ പ്രവർത്തകയായിരുന്ന അമേലിയ ബ്ലൂമറിൽ നിന്നാണ് വസ്ത്രങ്ങൾക്ക് ഈ പേര് ലഭിച്ചത്.
ഫാഷൻ ബ്ലൂമേർസ്
1849 ഒക്ടോബറിൽ നിലവിലെ അനാരോഗ്യകരമായ ഫാഷനിൽനിന്ന് വ്യത്യസ്ഥമായി ആരോഗ്യത്തിന് ഹാനികരമല്ലാത്ത പുതിയൊരു വസ്ത്രധാരണരീതി അവതരിപ്പിക്കാൻ സ്ത്രീകളെ പ്രേരിപ്പിച്ച ഒരു ജനപ്രിയ ആരോഗ്യ ആനുകാലികമായ വാട്ടർ-ക്യൂർ ജേണലിന്റെ വായനക്കാരിൽനിന്നുള്ള പുതുമയാർന്ന ഒരു ആശയമായിരുന്നു ബ്ലൂമറുകൾ. അക്കാലത്തെ സ്ത്രീകളുടെ മുൻകാല ഫാഷനുകളിൽ നിന്ന് തികച്ചും വ്യത്യസ്തമായി, പൊതുമണ്ഡലത്തിൽ കൂടുതൽ സ്വാതന്ത്ര്യം നൽകുന്ന, ആകാര വടിവിനോടൊപ്പം ശാരീരികമായ സുഖമുള്ള, അനിയന്ത്രിത ചലനം സുസാധ്യമാക്കുന്ന ഒരു വസ്ത്ര രീതിയെയാണ് ബ്ലൂമറുകൾ പ്രതിനിധീകരിക്കുന്നത്. അക്കാലത്തെ മോടിയായ വസ്ത്രധാരണമെന്നത്, അന്നജം ഉപയോഗിച്ച് വടിവാക്കിയ അടിയുടുപ്പുകളുടെ ഏതാനും പാളികൾക്കു മീതെ ധരിക്കുന്നതും, തറയിലൂടെ നിരവധി ഇഞ്ചുകൾ വലിഞ്ഞുകിടക്കുന്ന, വക്കുകളിൽ കുതിര രോമം പോലെയുള്ള വസ്തുക്കൾ ഉപയോഗിച്ച് തൊങ്ങലുകൾ തുന്നിച്ചേർത്തതുമായ ഒരു മേൽവസ്ത്രവുംകൂടി ഉൾക്കൊള്ളുന്നതായിരുന്നു. കനമുള്ള പാവാടകൾ കൂടാതെ, തിമിംഗലത്തിൻറെ എല്ല് ഘടിപ്പിച്ച കോർസെറ്റ് ഉപയോഗിച്ചുകൊണ്ട്, അക്കാലത്തെ നിലവിലുള്ള ഫാഷൻ  സങ്കൽപ്പമായിരുന്ന "നീളമുള്ള അരക്കെട്ട്" എന്ന പ്രതീതിയും നേടിയെടുത്തിരുന്നു.
തുർക്കിയിലെ അയഞ്ഞ കാൽച്ചട്ടകളിൽ നിന്നുള്ള പ്രചോദനം ഉൾപ്പെടെ പലതരം വേഷവിധാനങ്ങളോടെ വനിതകൾ പ്രതികരിക്കുകയും ഇവയെല്ലാം തന്നെ ചിലതരം കാൽക്കുപ്പായങ്ങൾ  ഉൾപ്പെട്ടതുമായിരുന്നു. 1850-ലെ വേനൽക്കാലമായപ്പോഴേക്കും, ഇറക്കം കുറഞ്ഞ പാവാട, ട്രൗസർ അല്ലെങ്കിൽ "ടർക്കിഷ് ഡ്രസ്" എന്നിവയുടെ വിവിധ പതിപ്പുകൾ വാട്ടർ-ക്യൂർ ജേണലിന്റെ വായനക്കാരും രാജ്യത്തിന്റെ ആരോഗ്യ റിസോർട്ടുകളിലെ വനിതാ അന്തേവാസികളും ധരിച്ചിരുന്നു. സ്വകാര്യമായി ഫാഷൻ വസ്ത്രങ്ങൾ ധരിച്ച ശേഷം ചിലർ അത് പരസ്യമായി അണിയാൻ തുടങ്ങി. 1851-ലെ ശീതകാലത്തും വസന്തകാലത്തും രാജ്യത്തുടനീളമുള്ള പത്രങ്ങൾ ഫാഷൻ വസ്ത്രങ്ങളുടെ ഞെട്ടിപ്പിക്കുന്ന ദൃശ്യങ്ങൾ പ്രചരിപ്പിച്ചു.
അവലംബം
വർഗ്ഗം:വസ്ത്രധാരണം
ആനറ്റ് ബെനിംഗ്
ആനറ്റ് ബെനിംഗ്  (ജനനം: മെയ് 29, 1958) ഒരു അമേരിക്കൻ അഭിനേത്രിയാണ്. 1980 ൽ കൊളറാഡോ ഷേക്സ്പീയർ ഫെസ്റ്റിവൽ കമ്പനിയുടെ നാടകവേദിയിലൂടെ അവർ തൻറെ അഭിനയജീവിതത്തിനു തുടക്കം കുറിക്കുകയും 1984 ൽ അമേരിക്കൻ കൺസർവേറ്ററി തീയേറ്ററിൽ ലേഡി മാക്ബത്തിന്റെ വേഷം അവതരിപ്പിക്കുകയും ചെയ്തു. കോസ്റ്റൽ ഡിസ്റ്റർബൻസസ് എന്ന നാടകത്തിലൂടെ ബ്രാഡ്വേ നാടകവേദിയിൽ അരങ്ങേറ്റം നടത്തുകയും 1987 ലെ മികച്ച ഫീച്ചർ നടിക്കുള്ള ടോണി അവാർഡിന് നാമനിർദ്ദേശം ചെയ്യപ്പെടുകയും ചെയ്തു. ദി ഗ്രിഫ്‍റ്റേർസ് (1990), അമേരിക്കൻ ബ്യൂട്ടി (1999), ബീയിംഗ് ജൂലിയ (2004), ദി കിഡ്സ് ആർ ആൾ റൈറ്റ് (2010) എന്നീ ചിത്രങ്ങളിലെ അഭിനയത്തിലൂടെ അവർ നാലു തവണ അക്കാഡമി അവാർഡിനു നാമനിർദ്ദേശം ചെയ്യപ്പെട്ടിരുന്നു.
അവലംബം
വർഗ്ഗം:1958-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ നാടകനടിമാർ
പുൽക്കൂട്
ക്രിസ്തുമസ് ആഘോഷത്തിന്റെ പ്രകടമായ രൂപങ്ങളിലൊന്നാണ് പുൽക്കൂട്. യേശുവിന്റെ ജന്മദിനമായ ക്രിസ്തുമസിന്, യേശു പിറന്നുവെന്ന് കരുതുന്ന ബെത്‌ലഹേമിലെ കാലിതൊഴുത്ത് ക്രിസ്തീയ ദേവാലയങ്ങളിലും ഭവനങ്ങളിലും പുനർനിർമ്മിക്കുക എന്ന ആചാരം നിലവിലുണ്ട്. ക്രിസ്തുവർഷം ഒന്നാം നൂറ്റാണ്ടുമുതൽ ഈ രീതി നിലനിന്നിരുന്നതായി കരുതപ്പെടുന്നു.
ആദ്യകാലങ്ങളിൽ പുൽക്കൂടുകൾ നിർമ്മിച്ചിരുന്നത് പുല്ലുകളും ഇഞ്ചിപുല്ലും, വൈക്കോലും പനയോലയും തുടങ്ങിയ വസ്തുക്കൾ ഉപയോഗിച്ചുകൊണ്ടായിരുന്നു. അങ്ങനെയാണ് പുൽക്കൂട് എന്ന പേര് ആവീർഭവിച്ചത്. ഉണ്ണീശോ, മറിയം ഔസേപ്പ്, പിന്നെ മൂന്ന് രാജാക്കന്മാർ, ആട്ടിടയന്മാർ, ആടുമാടുകൾ, മാലാഖ തുടങ്ങിയവയുടെ രൂപങ്ങൾ പുൽക്കൂടുകളിൽ ഉണ്ടായിരിക്കും. അലങ്കാരമായി നക്ഷത്രങ്ങളും ബലൂണുകളും മറ്റും തൂക്കിയിടുകയും ചെയ്യാറുണ്ട്. ഇപ്പോൾ പുൽക്കൂടുകളുടെ രൂപത്തിനും നിർമ്മാണവസ്തുക്കൾക്കും വളരെയധികം മാറ്റങ്ങൾ സംഭവിച്ചിട്ടുണ്ട്. നിയതമായ ഒരു ചട്ടക്കൂടും പുൽക്കൂട് നിർമ്മാണത്തിൽ അവലംബിക്കാറില്ല. പുൽക്കൂട് നിർമ്മിക്കുന്നവരുടെ കലാപരമായ ഭാവനകൾ പുൽക്കൂടുകളിൽ ദൃശ്യമാണ്. ഇന്ന് പുൽക്കൂട് നിർമ്മാണം ഒരു കലാരൂപമായി വളർന്നിരിക്കുന്നു.കേരളത്തിൽ മരട് മൂത്തേടം സെൻറ്‌ മേരി മഗ്ദലിൻ പള്ളിയിലും,നെട്ടുർ സെന്റ് സബാസ്റ്റിൻ പള്ളിയിലും  പുൽക്കൂട് നിർമ്മാണ മത്സരം എല്ലാ വർഷവും  സംഘടിപ്പിക്കാറുണ്ട്.
അവലംബം
വർഗ്ഗം:ക്രിസ്തുമസ് ആഘോഷങ്ങൾ
ഫ്രാങ്ക് ആന്റണി
ഇന്ത്യയിലെ ആംഗ്ലോ ഇന്ത്യൻ വിഭാഗത്തിന്റെ പ്രമുഖനേതാവായിരുന്നു ഫ്രാങ്ക് ആന്റണി.ആറാമത്തെയും ഒമ്പതാമത്തെയും ലോക്സഭകളിലൊഴിച്ച് മരിക്കുന്നതുവരെ എല്ലാ ലോക്സഭകളിലും നാമനിർദ്ദേശം ചെയ്യപ്പെടുന്ന ആംഗ്ലോ ഇന്ത്യൻ പ്രതിനിധിയായിരുന്നു. .
അവലംബം
വർഗ്ഗം:1908-ൽ ജനിച്ചവർ വർഗ്ഗം:ആംഗ്ലോ-ഇന്ത്യക്കാർ വർഗ്ഗം:1993-ൽ മരിച്ചവർ വർഗ്ഗം:മധ്യപ്രദേശിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:ഇന്ത്യൻ അഭിഭാഷകർ വർഗ്ഗം:ലോക്‌സഭയിലേക്ക് നാമനിർദ്ദേശം ചെയ്യപ്പെട്ടവർ വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:മൂന്നാം ലോക്‌സഭയിലെ അംഗങ്ങൾ വർഗ്ഗം:നാലാം ലോക്‌സഭയിലെ അംഗങ്ങൾ വർഗ്ഗം:അഞ്ചാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:ഇന്ത്യൻ വിദ്യാഭ്യാസ വിദഗ്‌ദ്ധർ വർഗ്ഗം:ഇന്ത്യയിലെ വിദ്യാഭ്യാസപ്രവർത്തകർ വർഗ്ഗം:വിദ്യാഭ്യാസസ്ഥാപനങ്ങളുടെ സ്ഥാപകർ വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
ബ്രാഹ്മണിപാട്ട്
നാലമ്പലത്തിന് അകത്തെ പാട്ടുപുരയിലിരുന്നു ബ്രാഹ്മണിയമ്മ പാടുന്ന ദേവി സ്തുതിഗീതങ്ങളാണ് ബ്രാഹ്മണിപാട്ട്. കാലടി തിരുവൈരാണിക്കുളം മഹാദേവ ക്ഷേത്രത്തിൽ ബ്രാഹ്മണി അമ്മയും ബ്രാഹ്മണിപ്പാട്ടുമുണ്ട്. ശിവപാർവ്വതി കഥകളാണ് ബ്രാഹ്മണിപ്പാട്ടിന്റെ ഇതിവൃത്തം. ഇതിലുടെ ദേവി പ്രീതിപ്പെടുമെന്നും സർവൈശ്വര്യങ്ങളും കൈവരുമെന്നും ഭക്തർ വിശ്വസിക്കുന്നു. നമ്പീശൻ വിഭാഗത്തിലെ വനിതകളാണ് ബ്രാഹ്മണിയമ്മമാരാകുന്നത്.
ഗിലിയൻ ഫ്ലൈൻ
ഒരു അമേരിക്കൻ എഴുത്തുകാരിയും തിരക്കഥാകൃത്തും ടെലിവിഷൻ നിരൂപകയുമാണ് ഗിലിയൻ ഫ്ലൈൻ എന്ന ഗിലിയൻ ഷൈബർ ഫ്ലൈൻ (ജനനം: 1971 ഫെബ്രുവരി 24). ഫ്ലൈൻ ഷാർപ്പ് ഒബ്ജെക്റ്റ്സ്, ഡാർക്ക് പ്ലേസസ്, ഗോൺ ഗേൾ എന്നിങ്ങനെ മൂന്ന് ത്രില്ലർ നോവലുകൾ പ്രസിദ്ധീകരിച്ചിട്ടുണ്ട്. ഇവയിൽ ഗോൺ ഗേൾ, ഫ്ലൈന്നിന്റെ തന്നെ തിരക്കഥയിൽ ഇതേ പേരിൽ ചലച്ചിത്രമാക്കിയിട്ടുണ്ട്. ഷാർപ്പ് ഒബ്ജെക്റ്റ്സ് എന്ന നോവലിനെ ആസ്പദമാക്കി എച്ച്ബിഒ നിർമിച്ച എട്ട് എപ്പിസോഡുകൾ ഉള്ള ഒരു മിനി പരമ്പര 2018 ജൂലൈയിൽ സംപ്രേഷണം ചെയ്തു. ഈ പരമ്പരയിൽ ഏമി ആഡംസ് മുഖ്യ കഥാപാത്രത്തെ അവതരിപ്പിച്ചു.
പുറംകണ്ണികൾ
വർഗ്ഗം:അമേരിക്കൻ എഴുത്തുകാർ വർഗ്ഗം:1971-ൽ ജനിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ വർഗ്ഗം:അമേരിക്കൻ വനിതാ പത്രപ്രവർത്തകർ വർഗ്ഗം:ജീവിച്ചിരിക്കുന്ന പ്രമുഖർ
ഇ9 (രാജ്യങ്ങൾ)
യുനെസ്കോയുടെ എല്ലാവർക്കും വിദ്യാഭ്യാസം (ഇഎഫ്എ) (Education For All) പദ്ധതിയുടെ ലക്ഷ്യങ്ങൾ കൈവരിക്കുന്നതിനായി രൂപീകരിച്ച ഒമ്പത് രാജ്യങ്ങളുടെ ഒരു ഫോറമാണ് ഇ9. ഇതിലെ "ഇ" എന്നത് വിദ്യാഭ്യാസത്തെ (എഡ്യൂക്കേഷൻ) സൂചിപ്പിക്കുന്നു. "9" എന്നത്, ലോകജനസംഖ്യയുടെ പകുതിയിലേറെ ജനങ്ങളെയും, ലോകത്തിലെ നിരക്ഷരരായ മുതിർന്നവരിൽ 70% ആളുകൾ ജീവിക്കുന്നതുമായ ബംഗ്ലാദേശ്, ബ്രസീൽ, ചൈന, ഈജിപ്റ്റ്, ഇന്ത്യ, ഇന്തോനേഷ്യ, മെക്സിക്കോ, നൈജീരിയ, പാകിസ്താൻ എന്നീ ഒമ്പത് രാജ്യങ്ങളെ പ്രതിനിധീകരിക്കുന്നു. 1993 ൽ ന്യൂ ഡൽഹിയിൽ നടന്ന ഇഎഫ്എ ഉച്ചകോടിയിൽ ഇ-9 ഇനിഷ്യേറ്റീവ് ആരംഭിച്ചു. വിദ്യാഭ്യാസവുമായി ബന്ധപ്പെട്ട അവരുടെ അനുഭവങ്ങൾ ചർച്ച ചെയ്യുന്നതിനും മികച്ച സമ്പ്രദായങ്ങൾ കൈമാറ്റം ചെയ്യുന്നതിനും ഇഎഫ്എ-യുമായി ബന്ധപ്പെട്ട പുരോഗതി നിരീക്ഷിക്കുന്നതിനുമുള്ള രാജ്യങ്ങൾക്കുള്ള ഒരു ഫോറമായി ഇ-9 ഇനിഷ്യേറ്റീവ് മാറിയിരിക്കുന്നു.
2020-ലെ ആഗോള വിദ്യാഭ്യാസ മീറ്റിംഗ് മുൻഗണനകളിൽ മൂന്നെണ്ണത്തിൽ വിദ്യാഭ്യാസ സമ്പ്രദായങ്ങളിൽ ദ്രുതഗതിയിലുള്ള മാറ്റം വരുത്തിക്കൊണ്ട് സുസ്ഥിര വികസന ലക്ഷ്യം 4 അജണ്ടയുടെ മെച്ചപ്പെടുത്തലും പ്രോൽസാഹനവും ത്വരിതപ്പെടുത്തുക എന്നതാണ് ഈ സംരംഭത്തിന്റെ ലക്ഷ്യം:
സാമൂഹിക സാമ്പത്തിക നില
ഇ-9 രാജ്യങ്ങൾ ഗണ്യമായ സാമൂഹിക സാമ്പത്തിക പുരോഗതി കൈവരിച്ചു. ബ്രസീൽ, ചൈന, ഇന്ത്യ, ഇന്തോനേഷ്യ, മെക്സിക്കോ എന്നിവയാണ് ജി-20 അംഗങ്ങൾ. മെക്സിക്കോ ഒഇസിഡി അംഗമാണ്, ചൈന ഇപ്പോൾ ലോകത്തിലെ രണ്ടാമത്തെ വലിയ സമ്പദ്‌വ്യവസ്ഥയാണ്.അതുകൂടാതെ ബ്രസീലും ഇന്ത്യയും ഏറ്റവും മികച്ച പത്ത് സമ്പദ്‌വ്യവസ്ഥകളിൽ ഉൾപ്പെടുന്നു. ഇന്തോനേഷ്യയും അതിവേഗം വളരുകയാണ്. 1993-ൽ, ഇ-9 രാജ്യങ്ങൾ ലോകത്തിന്റെ നാമമാത്രമായ ജിഡിപിയുടെ 16.5% മാത്രമായിരുന്നു. ഇപ്പോൾ, അവർ ലോകത്തിന്റെ നാമമാത്രമായ ജിഡിപിയുടെ ഏകദേശം 30% പ്രതിനിധീകരിക്കുന്നു.
ടെറിജിയം
കഴുത്ത്, കണ്ണുകൾ, കാൽമുട്ടുകൾ, കൈമുട്ടുകൾ, കണങ്കാലുകൾ എന്നിവയിൽ സംഭവിക്കുന്ന ചിറക് പോയുള്ള ത്രികോണാകൃതിയിലുള്ള സ്തരത്തെയാണ് ടെറിജിയം എന്ന് വിളിക്കുന്നത്.
ഏറ്റവും സാധാരണയായ ടെറിജിയം കണ്ണുകളെ ബാധിക്കുന്നതാണ്.
വെസ്റ്റ്‌ നൈൽ പനി
രോഗകാരണം
വെസ്റ്റ് നൈൽ വൈറസാണ് രോഗമുണ്ടാക്കുന്നത്. 1937ൽ ഉഗാണ്ടയിലാണ് ഈ വൈറസിനെ ആദ്യമായി കണ്ടെത്തിയത്.
രോഗപ്പകർച്ച
അണുബാധയുള്ള പക്ഷികളിൽ നിന്നും കൊതുകുകൾ വഴിയാണ് ഈ രോഗം മനുഷ്യരിലെത്തുന്നത്. മനുഷ്യരിൽ നിന്ന് മനുഷ്യരിലേയ്ക്ക് വൈറസ് നേരിട്ട് പകരില്ലെങ്കിലും രക്തദാനത്തിലൂടെയും അവയവ മാറ്റത്തിലൂടെയും മുലയൂട്ടലിലൂടെയും രോഗം പകരാം.
രോഗലക്ഷണങ്ങൾ
തലവേദന, പനി, പേശിവേദന, തടിപ്പ്, തലചുറ്റൽ, ഓർമ്മ നഷ്ടപ്പെടൽ എന്നിവയാണ് പ്രധാന രോഗലക്ഷണങ്ങൾ. രോഗബാധയുണ്ടായ 75% ശതമാനം പേരിലും പലപ്പോഴും രോഗലക്ഷണങ്ങൾ പ്രകടമായി അനുഭവപ്പെടാറില്ല. 20%ത്തോളം പേർക്ക് പനി, തലവേദന, ഛർദ്ദി, ചൊറിച്ചിൽ തുടങ്ങിയ ലക്ഷണങ്ങൾ കാണാം. ഒരു ശതമാനം ആളുകളിൽ മസ്തിഷ്‌ക വീക്കം, മെനിഞ്ചൈറ്റിസ് തുടങ്ങിയ പ്രശ്നങ്ങളുണ്ടാവാം.
രോഗപ്രതിരോധവും ചികിൽസയും
വെസ്റ്റ്‌ നൈൽ പനിക്ക് പ്രത്യേക വാക്സിനുകളോ ആൻറിവൈറസ് ചികിത്സകളോ ഇല്ല. . പനിക്കും മറ്റു ലക്ഷണങ്ങൾക്കുമുള്ള മരുന്നുകൾ ഉപയോഗിക്കാറുണ്ട്. കൊതുക് വഴിയാണ് വെസ്റ്റ് നൈൽ പനി പകരുന്നതിനാൽ കൊതുകിന്റെ ഉറവിട നശീകരണം, ഫോഗിംഗ്, സ്പ്രേയിംഗ് എന്നിവയ്ക്കാണ് പ്രാധാന്യം നൽകേണ്ടത്.
വെസ്റ്റ് നൈൽ പരത്തുന്ന ക്യൂലക്സ് വിഭാഗത്തിൽപ്പെട്ട കൊതുകൾ മലിന ജലത്തിലാണ് വളരുന്നതിനാൽ മലിനജലം കെട്ടി നിൽക്കുന്ന സാഹചര്യങ്ങൾ ഇല്ലാതാക്കുവാനും പ്രാധാന്യം നൽകുക. ഇതോടൊപ്പം ഓടകൾ, സെപ്റ്റിക് ടാങ്ക്, ബെന്റ് പൈപ്പ് എന്നിവയുടെ ചോർച്ചകൾ ഇല്ലാതാക്കുക. പകരാതിരിക്കാൻ ശ്രദ്ധിക്കുക. കൊതുകുള്ള സ്ഥലങ്ങളിൽ അവയെ പ്രതിരോധിക്കാനുള്ള മാർഗങ്ങൾ സ്വീകരിക്കുക.
കേരളത്തിൽ
2011 ൽ ആലപ്പുഴയിലാണ് ആദ്യമായി രോഗം റിപ്പോർട്ട് ചെയ്തത്. 2019 മാർച്ച് മാസത്തിൽ വെസ്‌റ്റ് നൈൽ വൈറസ് ബാധിച്ച് കോഴിക്കോട് മെഡിക്കൽ കോളജ് ആശുപത്രിയിൽ ചികിൽസയിലായിരുന്ന ആറു വയസ്സുകാരൻ മരിച്ചു
അവലംബം
വർഗ്ഗം:കൊതുകുകൾ പര‍ത്തുന്ന രോഗങ്ങൾ Malayalam
കുത്തിയോട്ടപ്പാട്ട്
കേരളത്തിൽ, ആചാരങ്ങളുടെയും അനുഷ്ഠാനങ്ങളുടെയും ഭാഗമായി പാടുന്ന പാട്ടുകളിലൊന്നാണ് കുത്തിയോട്ടപ്പാട്ടുകൾ. ഭദ്രകാളിക്ഷേത്രങ്ങളുമായി ബന്ധപ്പെട്ടാണ് പൊതുവേ ഈ കലാരൂപം അവതരിപ്പിക്കുന്നത്. താനവട്ടം എന്നറിയപ്പെടുന്ന താളത്തോടുകൂടിയാണ് പാട്ട് അവതരിപ്പിക്കുന്നത്.
പൂനം പാണ്ഡെ
ഒരു ഇന്ത്യൻ മോഡലും ചലച്ചിത്രനടിയുമാണ് പൂനം പാണ്ഡെ (ജനനം : 1991 മാർച്ച് 11). ആദ്യകാലത്ത് മോഡലിംഗ് രംഗത്തു സജീവമായിരുന്ന ഇവർ പിന്നീട് ചലച്ചിത്രരംഗത്തേക്കു കടന്നുവരുകയും ഹിന്ദി, തെലുങ്ക്, കന്നഡ ഭാഷകളിലെ ചലച്ചിത്രങ്ങളിൽ അഭിനയിക്കുകയും ചെയ്തു. 2010-ൽ നടന്ന ഗ്ലാഡ്രാഗ്സ് മാൻഹണ്ട് ആൻഡ് മെഗാമോഡൽ മത്സരത്തിലെ ആദ്യ ഒൻപതു സ്ഥാനങ്ങളിലൊന്നിൽ ഇടംനേടിയതോടെ ഫാഷൻ മാസികയുടെ മുഖചിത്രമായി.
സമുഹ മാധ്യമങ്ങളിലെ സ്വാധീനം
ട്വിറ്റർ ഉൾപ്പെടെയുള്ള സമൂഹമാധ്യമങ്ങളിൽ ചിത്രങ്ങൾ പോസ്റ്റ് ചെയ്തതിലൂടെയാണ് പൂനം പാണ്ഡെ പ്രശസ്തയായത്. ഇവരുടെ നഗ്നചിത്രങ്ങളുൾപ്പടെയുള്ള പോസ്റ്റുകൾക്ക് വലിയ ജനപ്രീതിയാണു ലഭിച്ചത്.
2011-ലെ ക്രിക്കറ്റ് ലോകകപ്പ് ഇന്ത്യൻ ടീം സ്വന്തമാക്കുകയാണെങ്കിൽ നഗ്നയായി പ്രത്യക്ഷപ്പെടുമെന്ന് ഇവർ പ്രഖ്യാപിച്ചിരുന്നു. ഇന്ത്യ ലോകകപ്പ് നേടിയെങ്കിലും പൊതുജനങ്ങളിൽ നിന്നും ബി.സി.സി.ഐ.യിൽ നിന്നുമുണ്ടായ എതിർപ്പിനെത്തുടർന്ന് പൂനം പാണ്ഡെയ്ക്കു വാക്കുപാലിക്കാൻ കഴിഞ്ഞില്ല.
2012-ലെ ഐ.പി.എൽ. 5-ആം പതിപ്പിൽ കൊൽക്കത്ത നൈറ്റ് റൈഡേഴ്സ് വിജയികളായപ്പോൾ പൂനം പാണ്ഡെ തന്റെ നഗ്നചിത്രങ്ങൾ പോസ്റ്റുചെയ്തിരുന്നു.
അഭിനയജീവിതം
2013-ൽ പുറത്തിറങ്ങിയ നാഷാ എന്ന ബോളിവുഡ് ചലച്ചിത്രത്തിൽ കേന്ദ്രകഥാപാത്രത്തെ അവതരിപ്പിച്ചത് പൂനം പാണ്ഡെയായിരുന്നു. തന്റെ വിദ്യാർത്ഥിയുമായി ലൈംഗികബന്ധം പുലർത്തുന്ന അധ്യാപികയുടെ കഥ പറഞ്ഞ ഈ ചിത്രത്തിലെ പുനം പാണ്ഡെയുടെ അഭിനയത്തിനു മികച്ച പ്രതികരണമാണ് ലഭിച്ചത്. ചിത്രത്തിന്റെ പോസ്റ്ററിൽ പുനം പാണ്ഡെ അർദ്ധനഗ്നയായി പ്രത്യക്ഷപ്പെട്ടത് വലിയ പ്രതിഷേധങ്ങൾക്കിടയാക്കി. ചിത്രത്തിനെതിരെ ശിവസേന ഉൾപ്പെടെയുള്ള സംഘടനകൾ രംഗത്തെത്തിയിരുന്നു. നാഷാ എന്ന ചിത്രത്തിന്റെ രണ്ടാം ഭാഗത്തിൽ അഭിനയിക്കുന്നതിനുള്ള കരാറിൽ പൂനം പാണ്ഡെ ഒപ്പുവച്ചിട്ടുണ്ട്.
പാണ്ഡെ ആപ്പ്
2017-ൽ പൂനം പാണ്ഡെ തന്റെ പേരിലുള്ള ഒരു ആപ്ലിക്കേഷൻ ഗൂഗിൾ പ്ലേസ്റ്റോറിൽ അപ്ലോഡ് ചെയ്തുവെങ്കിലും ഗൂഗിൾ അത് നീക്കം ചെയ്തിരുന്നു.
പുറംകണ്ണികൾ
വർഗ്ഗം:ഇന്ത്യൻ മോഡലുകൾ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:തെലുഗ് ചലച്ചിത്ര അഭിനേതാക്കൾ വർഗ്ഗം:കന്നഡചലച്ചിത്ര നടിമാർ വർഗ്ഗം:1991-ൽ ജനിച്ചവർ വർഗ്ഗം:മാർച്ച് 11-ന് ജനിച്ചവർ
കരിമ്പൻ കേട്
പയർ ചെടികൾക്ക് വരുന്ന ഒരു കുമിൾരോഗമാണ് കരിമ്പൻ കേട്. കോളെറ്റൊട്രൈക്കം സ്പീഷ്യസ്സ് കുമിളാണ് ഇതിന് കാരണം. ചെടികളുടെ വേരൊഴികെ എല്ലാ ഭാഗങ്ങളിലും കറുത്ത പാടുകൾ കാണപ്പെടുന്നതാണ് രോഗലക്ഷണം. വർഗ്ഗം:സസ്യരോഗങ്ങൾ
ഫെയറി ഓയിന്റ്മെന്റ്
ജോസഫ് ജേക്കബ്സ്ൻറെ ഇംഗ്ലീഷ് ഫെയറി ടെയിൽസ് ശേഖരത്തിലുള്ള  ഒരു യക്ഷിക്കഥയാണ് ഫെയറി ഓയിന്റ്മെന്റ് അല്ലെങ്കിൽ "ദി ഫെയറി നഴ്സ്". വ്യത്യസ്ത രീതികളിൽ  ഈ കഥ പറയപ്പെട്ടിട്ടുണ്ട്. ദി ലിലാക് ഫെയറി ബുക്കിൽ ആൻഡ്രൂ ലാങ് ഒരെണ്ണം ഉൾപ്പെടുത്തിയിട്ടുണ്ട്.
യക്ഷികളെ കാണാൻ മനുഷ്യനെ അനുവദിക്കുന്ന ഒരു പദാർത്ഥമെന്ന നിലയിൽ മാന്ത്രിക തൈലം തന്നെ ഫാന്റസി സാഹിത്യത്തിൽ ഇടയ്ക്കിടെ പ്രത്യക്ഷപ്പെടുന്നു. സ്കാൻഡിനേവിയ, ഫ്രാൻസ്, ബ്രിട്ടീഷ് ദ്വീപുകൾ എന്നിവിടങ്ങളിൽ അത്തരം ഒരു തൈലത്തെക്കുറിച്ചുള്ള നാടോടി കഥകൾ കാണപ്പെടുന്നു.
സംഗ്രഹം
പ്രസവത്തിനു സഹായിക്കാനും ശിശുവിനെ പരിചരിക്കാനുമായി   ഒരു മിഡ്‌വൈഫ് ഒരു വീട്ടിലേക്ക്  എത്തുന്നു. നവജാതശിശുവിൻറെ കണ്ണുകളിൽ പുരട്ടാനുള്ള  തൈലം ആകസ്മികമായോ, കൗതുകത്താലോ, അവൾ ഒന്നോ രണ്ടോ തവണ സ്വന്തം കണ്ണുകളിൽ   തടവുന്നു. ഇത് ആ വീടിൻറെ യാഥാർത്ഥ്യം   കാണാൻ അവളെ പ്രാപ്തയാക്കുന്നു. ചിലപ്പോഴൊക്കെ അതിസാധാരണമായ ആ വീട് ഒരു കോട്ടയായി മാറുന്നതും  എന്നാൽ  മറ്റു ചെലപ്പോൾ   ആ  വലിയ കോട്ട അതീനികൃഷ്ടമായ  ഗുഹയായി മാറുന്നതും അവൾ കാണുന്നു..
വാക്കിനോസോറസ്
തുടക്ക ക്രിറ്റേഷ്യസ് കാലത്തു ഇന്നത്തെ ജപ്പാനിൽ ജീവിച്ചിരുന്ന ഒരു തെറാപ്പോഡ വിഭാഗം ദിനോസർ ആണ് വാക്കിനോസോറസ്. ഫോസിൽ ആയി ഒരു പല്ലുമാത്രമേ കിട്ടിയിട്ടുള്ളു, ഇതിന്റെ അടിസ്ഥാനത്തിൽ ആണ് വർഗീകരണം നടത്തിയിട്ടുള്ളത്.
അവലംബം
വർഗ്ഗം:ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
വെണ്ണക്കൽ ബലൂൺ തവള
പാകിസ്താൻ, ഇന്ത്യ, നേപ്പാൾ, ശ്രീലങ്ക എന്നിവിടങ്ങളിൽ കാണുന്ന ഒരു തവളയാണ് വെണ്ണക്കൽ ബലൂൺ തവള അഥവാ indistinct frog, marbled balloon frog, lesser balloon frog. . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ  എന്നാണ്.
വിവരണം
താരതമ്യേന ചെറിയ തലയുള്ള ഇവയ്ക്ക് മൂക്കുമുതൽ പിൻഭാഗം വരെ 2.5 in നീളമുണ്ട്. രൂപാന്തരം പ്രാപിച്ച ശേഷം പ്രധാനമായും ഉറുമ്പുകളെയും ചിതലുകളെയുമാണ് ഇവ ആഹരിക്കുന്നത്, അതിനാലാവണം ഇവയ്ക്ക് പല്ലുകൾ ഇല്ല. നാവുകൊണ്ടാണ് ഇരതേടൽ.
ആവാസവ്യവസ്ഥയും സ്വഭാവവും
കാടുകളിലും കൃഷിസ്ഥലത്തും സമതലങ്ങളിലും തോട്ടങ്ങളിലുമെല്ലാം കണ്ടുവരുന്ന ഇവ സ്വയം മണ്ണിനടിയിൽ പോകാറുണ്ട്. മഴക്കാലമല്ലാത്ത സമയം വളർച്ചയെത്തിയ ഈ തവളകൾ മണ്ണിനടിയിൽ തെന്ന് ജീവിക്കുന്നു. മഴക്കാലത്ത് ചിതലുകൾ ഉയർന്നുവരുമ്പോഴാണ് ഇര തേടൽ. ആൺതവളകൾ പാടങ്ങളുടെ കരയിൽ മഴക്കാലത്ത് ഇണയെ ആകർഷിക്കാൻ ഒച്ചയുണ്ടാക്കുന്നു. മുട്ടകൾ വെള്ളത്തിൽ പൊങ്ങിക്കിടക്കുകയാണു ചെയ്യുന്നത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ തവളകൾ വർഗ്ഗം:നേപ്പാളിലെ ഉഭയജീവികൾ വർഗ്ഗം:ശ്രീലങ്കയിലെ തവളകൾ
മാർട്ടിനെംഗോ പിയാറ്റെ
1505-ൽ ജിയോവന്നി ബെല്ലിനി പാനലിൽ വരച്ച എണ്ണച്ചായാചിത്രമാണ് മാർട്ടിനെംഗോ പിയാറ്റെ. കന്യകയുടെ ഇടതുവശത്തു കാണപ്പെടുന്ന പാറയിൽ ഒപ്പിട്ടിരിക്കുന്ന ഈ ചിത്രം മുമ്പ് മാർട്ടിനെംഗോ കുടുംബത്തിന്റെയും ഡോൺ ഡെല്ലെ റോസിന്റെയും ശേഖരങ്ങളിലായിരുന്നു. ഇപ്പോൾ ഈ ചിത്രം വെനീസിലെ ഗാലറി ഡെൽ അക്കാദമിയയിലാണ് സംരക്ഷിച്ചിരിക്കുന്നത്.
ബെല്ലിനി വരച്ച അവസാന ചിത്രങ്ങളിലൊന്നായ ഈ ചിത്രം ടിഷ്യന്റെയും ജോർജിയന്റെയും പുതുമകളോട് പൊരുത്തപ്പെടുന്നതായും പിയേറ്റയിലെ ജർമ്മൻ വകഭേദമായ വെസ്പർബിൽഡിന്റെ ഘടകങ്ങൾ സംയോജിപ്പിക്കുന്നതായും കാണിച്ചിരിക്കുന്നു. ആൽ‌ബ്രെക്റ്റ് ഡ്യുറർ വെനീസിലായിരുന്ന സമയം ചിത്രത്തിലെ കൈകൾ വികൃതമാക്കുകയും കുത്തനെയുള്ള തിരശ്ശീല അദ്ദേഹത്തിന്റെ രചനകളെ ഓർമ്മിപ്പിക്കുകയും ചെയ്യുന്നു. സാൻ സക്കറിയ അൾത്താർപീസിന്റെ അതേ സമയത്താണ് ബെല്ലിനി വരച്ച ഈ അവസാന പിയറ്റ.
ക്ലൗസ് മാൻ
ക്ലൗസ് ഹെയ്ൻറിച്ച് തോമസ് മാൻ (1906 നവംബർ 18 - 21 മേയ് 1949) ഒരു ജർമ്മൻ എഴുത്തുകാരനായിരുന്നു.
മാർട്ടിനെംഗോ പിയാറ്റെ
അവലംബം
വർഗ്ഗം:ഇറ്റാലിയൻ ചിത്രങ്ങൾ
ക്ലൗസ് മാൻ
ജീവിതം
ക്ലൗസ് മാൻ മ്യൂണിക്കിൽ, ജർമ്മൻ എഴുത്തുകാരൻ തോമസ് മാന്റെയും ഭാര്യ കാറ്റിയാ പ്രിങ്ഷെയിമിന്റെയും മകനായി ജനിച്ചു. അദ്ദേഹത്തിന്റെ പിതാവ് ഒരു ലൂഥറൻ ആയിട്ടാണ് ജ്ഞാനസ്നാനം നടത്തിയത്. അദ്ദേഹത്തിന്റെ അമ്മ മതേതര യഹൂദ കുടുംബത്തിൽ നിന്നുള്ളതായിരുന്നു. 1924 -ൽ ചെറുകഥകൾ എഴുതിത്തുടങ്ങി. അടുത്ത വർഷം ബർലിൻ ദിനപത്രത്തിന്റെ നാടക നിരൂപകനായി. അദ്ദേഹത്തിന്റെ ആദ്യ സാഹിത്യ കൃതികൾ 1925 -ൽ പ്രസിദ്ധീകരിച്ചു.
മാന്റെ ആദ്യകാല ജീവിതം അസ്വസ്ഥമായിരുന്നു. അദ്ദേഹത്തിന്റെ സ്വവർഗാനുരാഗം പലപ്പോഴും മതഭ്രാന്തിന്റെ ലക്ഷ്യമായി മാറി. എന്നാൽ തന്റെ പിതാവുമായി ഒരു പ്രയാസകരമായ ബന്ധം ആയിരുന്നു അദ്ദേഹത്തിന് ഉണ്ടായിരുന്നത്. നിരവധി സ്കൂളുകളിൽ കുറച്ചു കാലം മാത്രമേ പഠനം തുടരാൻ കഴിഞ്ഞുള്ളൂ. ഒരു വർഷം മാത്രം പ്രായകുറവുള്ള സഹോദരി എറിക മാനിനൊപ്പം ലോകത്തെമ്പാടും സഞ്ചരിച്ചു. 1927- ൽ അമേരിക്ക സന്ദർശിക്കുകയും, 1929- ൽ ഒരു സഹകരണ യാത്രാവിവരണം ആയി പ്രസിദ്ധീകരിച്ച ഉപന്യാസങ്ങളിൽ അത് റിപ്പോർട്ടു ചെയ്യുകയും ചെയ്തിരുന്നു.
ബാഹ്യ ലിങ്കുകൾ
വർഗ്ഗം:1949-ൽ മരിച്ചവർ വർഗ്ഗം:1906-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ജർമ്മൻ എഴുത്തുകാർ
കോടിലിങേശ്വര
ക്ഷേത്രത്തെക്കുറിച്ച്
കമ്മസണ്ഡ്ര ഗ്രാമം കമ്മസണ്ഡ്ര എന്ന് അറിയപ്പെടുന്നതിനു മുമ്പ് "ധർമ്മസ്ഥാലി" എന്നറിയപ്പെട്ടു. മഞ്ജുനാഥശർമ്മ (സിഇ 788-827) അല്ലെങ്കിൽ ഭക്തൻ മഞ്ജുനാഥൻ ഇവിടെയാണ് ജീവിച്ചിരുന്നത്. ഭക്തൻ മഞ്ജുനാഥൻ ഹിന്ദു ബ്രാഹ്മണരുടെ ഒരു കുടുംബത്തിൽ ധർമ്മസ്ഥലി എന്ന സ്ഥലത്ത് ജനിച്ചു. എല്ലായ്പോഴും ഒരു നല്ല സ്വഭാവമായിരുന്ന എന്നാൽ ഒരു നിരീശ്വരവാദി ആയിരുന്ന ഒരാൾ ചെറുപ്പം മുതൽക്കേ ശ്രീ മഞ്ജുനാഥനെ അപമാനിച്ചുവന്നിരുന്നു. അദ്ദേഹത്തിന്റെ കുടുംബത്തിന്റെ കാറ്റഗറി ജോലി ചെയ്യുന്നതിലും മതപാരമ്പര്യങ്ങളിൽ പങ്കെടുക്കുന്നതിനുപകരം ഒരു പ്രാദേശിക ഗുസ്തി സ്കൂൾ പ്രവർത്തിക്കുന്നതിൽ ജാഗ്രതപുലർത്തിയിരുന്നു. പിന്നീട് തന്റെ ജീവിതത്തിൽ, ശ്രീ മഞ്ചുനാഥന്റെ ദിവ്യത്വം മനസ്സിലാക്കി ശ്രീ രുദ്രദേവന്റെ തീക്ഷ്ണഭക്തനാകുകയും ചെയ്തു. ഒരു ദിവസം ഭക്തൻ മഞ്ജുനാഥനും അദ്ദേഹത്തിന്റെ കുടുംബവും ശ്രീ മഞ്ജുനാഥ ക്ഷേത്രത്തിൽ എത്തിയപ്പോൾ ഏതാനും മോശമായ നിമിത്തങ്ങൾ സംഭവിച്ചു. ഓരോ ദീപവും തെളിയാതെ നിന്നു. ഭക്തൻ മഞ്ജുനാഥനെ മറ്റു ഭക്തന്മാർ കുറ്റം ആരോപിച്ചിരുന്നു. രാഷ്ട്രകൂട രാജവംശത്തിന്റെ പ്രാദേശിക ഭരണാധികാരിയായ മഹാരാജ അംബികേശ്വരവർമ്മയും മറ്റു ശൈവ ഭക്തരും ആ സ്ഥലത്ത് അവിടെയുണ്ടായിരുന്നു. ഓരോ ദീപത്തിനും തിളക്കം നൽകിക്കൊണ്ട് തന്റെ നിരപരാധിത്വം തെളിയിക്കാൻ മഞ്ജുനാഥനോട് ആവശ്യപ്പെട്ടു. മഹർഷി വേദവ്യാസന്റെ ഭക്തനായ മഞ്ചുനാഥൻ മായാകായ ദീപയുടെ പാട്ട് പാടി ദീപങ്ങൾക്ക് മുമ്പത്തേക്കാൾ തിളക്കം പകർന്നു.
അനൻ‌ഗുല ദ്വീപ്
തെക്കുപടിഞ്ഞാറൻ അലാസ്കയിലെ അല്യൂഷ്യൻ ദ്വീപശൃംഖലയിലെ ഫോക്സ് ദ്വീപുകളിലുൾപ്പെട്ട ഒരു ചെറിയ ദ്വീപാണ് അനൻ‌ഗുല ദ്വീപ് ( (Анангула; അനാന്യൂലിയാക്ക് ദ്വീപ്;  എന്നും വിളിക്കപ്പെടുന്ന ഇത് പലപ്പോഴും കുറിറ്റ്യെൻ അനൈയൂല്യാക്ക്, അനൈയൂല്യാക്ക്, അനയൂല്യാഖ് അല്ലെങ്കിൽ അനംഗോയൂലിയാക്ക് എന്നും പരാമർശിക്കപ്പെടുന്നു). ഏകദേശം 1.4 മൈൽ (2.3 കിലോമീറ്റർ) നീളമുള്ള ദ്വീപിനെ ഉംനാക് ദ്വീപിൽ നിന്ന് 0.93 മൈൽ (1.50 കിലോമീറ്റർ) വീതിയുള്ള ഒരു ചാനൽ വേർതിരിക്കുന്നു. ഇവിടെ അഗ്നിപർവ്വത ചാരം അടങ്ങിയ തരിശായ തുന്ദ്ര ഭൂപ്രകൃതിയാണുള്ളത്.
അവലംബം
വർഗ്ഗം:അലാസ്കയിലെ ദ്വീപുകൾ
ലെനപീ
ഒരു അമേരിക്കൻ ആദിവാസി ഗോത്രവും ഫസ്റ്റ് നേഷൻസിൽപ്പെടുന്ന ജനവിഭാഗവുമാണ് ലെനപീ (ഇംഗ്ലീഷ്: Lenape ). പരമ്പരാഗതമായി ഡെലാവെയർ നദി പ്രസ്ഥപ്രദേശം, പടിഞ്ഞാറൻ ലോങ് ഐലൻഡ്, ലോവർ ഹഡ്സൺ വാലി എന്നിവിടങ്ങൾ ചുറ്റിപ്പറ്റിയുള്ള മലമ്പ്രദേശങ്ങളിൽ വസിച്ചിരുന്ന ഇവരെ ഡെലാവെയർ ഇന്ത്യൻസ് എന്നും വിളിക്കാറുണ്ട്.
കുറിപ്പുകൾ
വർഗ്ഗം:വടക്കേ അമേരിക്കയിലെ ജനവിഭാഗങ്ങൾ വർഗ്ഗം:അമേരിക്കൻ ഇന്ത്യൻ ജനത
മധുരൈ നായ്ക്കൻ
1529 മുതൽ 1736 വരെ തെലുങ്ക് വംശജരായ[1][2], മധുരൈ അവരുടെ തലസ്ഥാനമായ ഇന്ത്യയിലെ ആധുനിക തമിഴ്‌നാടിന്റെ ഭൂരിഭാഗവും ഉൾക്കൊള്ളുന്ന ഒരു പ്രദേശത്തിന്റെ ഭരണാധികാരികളായിരുന്നു മധുരൈ നായക്കുകൾ. കല, സാംസ്കാരിക, ഭരണപരിഷ്കാരങ്ങൾ, മുമ്പ് ഡൽഹി സുൽത്താൻമാർ കൊള്ളയടിച്ച ക്ഷേത്രങ്ങളുടെ പുനരുജ്ജീവനം, അതുല്യമായ ഒരു വാസ്തുവിദ്യാ ശൈലിയുടെ ഉദ്ഘാടനം എന്നിവയ്ക്ക് നായക് ഭരണം ശ്രദ്ധേയമായ ഒരു കാലഘട്ടമായിരുന്നു.
മധുരൈ നായകർക്ക് അവരുടെ സാമൂഹിക ഉത്ഭവം ബലിജ യോദ്ധാവ്-വ്യാപാരി വംശങ്ങളായിരുന്നു, പ്രത്യേകിച്ച് ആന്ധ്രാപ്രദേശ്, തമിഴ്‌നാട് സംസ്ഥാനങ്ങളിൽ.[2][3][4]
രാജവംശത്തിൽ 13 ഭരണാധികാരികൾ ഉൾപ്പെടുന്നു, അവരിൽ 9 രാജാക്കന്മാരും 2 രാജ്ഞിമാരും 2 കൂട്ടരാജാക്കന്മാരും ആയിരുന്നു. ഇവരിൽ ഏറ്റവും ശ്രദ്ധേയരായത് തിരുമല നായക രാജാവും റാണി മംഗമ്മാളും ആയിരുന്നു. ബ്രിട്ടീഷുകാരും ഫ്രഞ്ചുകാരും ഇതുവരെ ഈ മേഖലയിലേക്ക് കടന്നുകയറാത്തതിനാൽ പ്രധാനമായും ഡച്ചുകാരുമായും പോർച്ചുഗീസുകാരുമായും വിദേശ വ്യാപാരം നടത്തി.
വിഭവാധിഷ്ഠിത സാമ്പത്തിക വ്യവസ്ഥ
ഒരു രാജ്യത്തിന്റെ ജി.എൻ.പി.യുടെയോ ജി.ഡി.പി.യുടെയോ വലിയൊരു പങ്ക് പ്രകൃതി വിഭവങ്ങളിൽ നിന്നാണ് ലഭിക്കുന്നതെങ്കിൽ അത്തരം സാമ്പത്തിക വ്യവസ്ഥയെ വിഭവാധിഷ്ഠിത സാമ്പത്തിക വ്യവസ്ഥ (resource-based economy) എന്നു വിളിക്കുന്നു. പണത്തിന്റെ ഉപയോഗം ഇല്ലാതെ വിഭവങ്ങളെ അധിഷ്ഠിതമാക്കിയുള്ള സാമ്പത്തിക രീതിയെയും വിഭവാധിഷ്ഠിത സാമ്പത്തിക വ്യവസ്ഥ(resource based economy) എന്നു വിളിക്കുന്നു.
ഉദാഹരണത്തിന്:
പണ സമ്പ്രദായത്തിന് ബദലായി വിഭവങ്ങളെ അധിഷ്ഠിതമാക്കി ഉള്ള സാമൂഹിക രീതിയെയും റിസോഴ്സ് ബേസ്ഡ് എക്കണോമി എന്നു വിളിക്കപ്പെടുന്നു. പണം, മൂല്യം, കൈമാറ്റം എന്നിവയുടെയോ കടം, സേവനം എന്നിവയിൽ അധിഷ്ഠിതമായ ഏതെങ്കിലും സമ്പ്രദായത്തിന്റെയോ ഉപയോഗം ഇല്ലാതെതന്നെ എല്ലാ സാധനങ്ങളും സേവനങ്ങളും ലഭ്യമാകുന്ന ഒരു സമ്പൂർണ്ണമായ സാമൂഹിക-സാമ്പത്തിക ക്രമം ആണ്‌ ഇത്. എല്ലാ വിഭവങ്ങളും എല്ലാ നിവാസികളുടെയും പൊതു സ്വത്ത് ആയിരിക്കും. ചില പ്രത്യേക ആൾക്കാരുടേത് മാത്രം ആയിരിക്കില്ല. ഭൂമി ധാരാളം വിഭാവങ്ങളാൽ സമൃദ്ധമാണ്; ഈ വിഭവങ്ങളെ പണത്തിനെ അടിസ്ഥാനപ്പെടുത്തി ക്രമീകരിക്കുന്നത് അനുയോജ്യമല്ല എന്നും അത് നമ്മുടെ നിലനിൽപ്പിനു തന്നെ വിപരീത ഫലങ്ങൾ ഉളവാക്കുന്നതാണെന്നും ഉള്ള അനുമാനത്തിൽ അധിഷ്ഠിതമാണ് ഈ സമ്പ്രദായം. ആധുനിക സമൂഹത്തിന് കൈവശമുള്ള വളരെ പുരോഗമിച്ച സാങ്കേതികവിദ്യകൊണ്ട് ഭക്ഷണം, വസ്ത്രം, പാർപ്പിടം, ആരോഗ്യ സുരക്ഷ, എന്നിവ ലഭ്യമാക്കാം. ഫലപ്രദമായി രൂപീകരിക്കപ്പെട്ട സാമ്പത്തിക രീതി വഴി വിദ്യാഭ്യാസ സമ്പ്രദായം പരിഷ്കരിക്കാം, പുനരുൽപ്പാദിപ്പിക്കാൻ കഴിയുന്ന-മലിനീകരണം ഇല്ലാത്ത ഊർജ്ജം അപരിമിതമായ അളവിൽ ഉണ്ടാക്കാം, മൊത്തം ജനങ്ങളുടെയും ജീവിതം മെച്ചപ്പെടുത്തുന്നതിനായി കരയിൽ നിന്നും കടലിൽനിന്നും ഉള്ള വിഭവങ്ങൾ, ഭൌതിക ഉപകരണങ്ങൾ, വ്യവസായശാലകൾ എന്നിവ ഒരു വിഭവ അധിഷ്ഠിത സാമ്പത്തിക നയത്തിൽ ഉപയോഗിക്കാം. പണത്തിനെ അല്ലാതെ വിഭവങ്ങളെ അധിഷ്ടിതമായുള്ള സാമ്പത്തിക രീതിയിൽ, എല്ലാവരുടെയും ആവശ്യകത നിറവേറ്റാനും ഉയർന്ന ജീവിത സാഹചര്യം ലഭ്യമാക്കുവാനും സാധിക്കും എന്നും ഉള്ള ആശയങ്ങൾ, അതിന്റെ ബ്ലൂപ്രിന്റുകൾ മുതലായവ വീനസ് പ്രൊജക്ട്, യുഗചേതന മുന്നേറ്റം എന്നീ സംഘനകൾ മുന്നോട്ടു വയ്ക്കുന്നു.
സി. ജനാർദ്ദനൻ
തൃശ്ശൂരിൽ നിന്നുള്ള സിപിഐ നേതാവായിരുന്നു സി ജനാർദ്ദനൻ.1967ലും 1971ലും തൃശ്ശൂർ ലോകസഭാമണ്ഡലത്തെ പ്രതിനിധീകരിച്ച് ലോക് സഭയിലെത്തി.
ജീവിതരേഖ
ചെമ്പോട്ടിൽ പാറുകുട്ടി അമ്മയുടേയും ഏങ്ങണ്ടിയൂർ വാലിയിൽ നാരായണൻ നായരുടെയും മകനായി 1919 ഏപ്രിൽ രണ്ടിനാണ്‌ സി.ജനാർദ്ദനൻ ജനിക്കുന്നത്‌. തൃശ്ശൂരിലെ സമ്പന്ന കുടുംബത്തിൽ ജനിച്ച്‌ എല്ലാ സൗകര്യങ്ങളോടെ ഉന്നതവിദ്യഭ്യാസം കിട്ടി വളർന്ന ജനാർദ്ദനൻ അദ്ധ്വാനിക്കുന്നവരുടേയും പാവങ്ങളുടെയും പക്ഷത്തു നിന്ന്‌ കമ്മ്യൂണിസ്റ്റ്‌ പാർട്ടിക്ക്‌ വേണ്ടി കർമ്മനിരതനാവാനാണ്‌ തീരുമാനിച്ചത്‌. തൃശ്ശൂർ സെന്റ്‌ തോമസ്‌ കോളേജിൽ പഠിക്കുന്ന കാലത്ത്‌ മികച്ച കായികതാരവും കോളേജിലെ ഹീറോയും ആയിരുന്നു. ദേശീയ സ്വാതന്ത്ര്യ സമരത്തിന്റെ കാഹളധ്വനി മുഴങ്ങിയപ്പോൾ കൊച്ചി രാജ്യത്ത്‌ ആദ്യമായി എ.ഐ.എസ്.എഫ് രൂപീകരണത്തിൽ പ്രധാന പങ്ക്‌ വഹിച്ച നേതാവ്‌ അദ്ദേഹമാണ്‌. തൃശ്ശൂർ സെന്റ്‌ തോമസ്‌ കോളേജിലാണ്‌ ആദ്യമായി വിദ്യാർത്ഥി ഫെഡറേഷൻ രൂപീകരിക്കുന്നത്‌. കൊച്ചി രാജ്യത്തിന്റെ വിദ്യാർത്ഥി ഫെഡറേഷന്റെ സെക്രട്ടറിയായി ദീർഘകാലം അദ്ദേഹം പ്രവർത്തിച്ചു. കമ്മ്യൂണിസ്റ്റ്‌ പാർട്ടിക്ക്‌ അതിജീവിക്കേണ്ടി വന്ന 1948 ലെ ദുർഘട പ്രതിസന്ധിയിൽ പാർട്ടിയെ മുന്നോട്ട്‌ നയിക്കുന്നതിൽ സുപ്രധാന പങ്കാണ്‌ സഖാവ്‌ വഹിച്ചത്‌. തൃശ്ശൂർ ജില്ലയിലെ പാർട്ടിയുടെ അണ്ടർഗ്രൗണ്ട്‌ പ്രവർത്തനത്തിന്‌ ധീരവും സാഹസികവുമായ നേതൃത്വം നൽകിയത്‌ അദ്ദേഹമാണ്‌.ഒളിവു കേന്ദ്രത്തിൽ പിടിക്കപ്പെട്ടപ്പോൾ ആരേക്കാൾ പോലീസ്‌ മർദ്ധനം സഹിക്കേണ്ടി വന്നത്‌ അദ്ദേഹത്തിനായിരുന്നു. അതോടെ അദ്ദേഹം ആരോഗ്യം തകർന്ന്‌ രോഗാവസ്ഥയിലായി. 1951 മുതൽ 1965 വരെയുള്ള ഒരു വ്യാഴവട്ട കാലം തൃശ്ശൂർ ജില്ലാ സെക്രട്ടറിയായി അദ്ദേഹം പ്രവർത്തിച്ചു. ജില്ലയിൽ ബഹുജന അടിത്തറയുള്ള പാർട്ടിയായി സിപിഐ വളർന്നത്‌ അക്കാലത്താണ്‌. 1967 മുതൽ 77 വരെ അദ്ദേഹം തൃശ്ശൂർ ലോക്‌സഭ മണ്ഡലത്തിൽ നിന്ന്‌ ജയിച്ച്‌ എം.പി ആയി.തൃശ്ശൂർ ജില്ലയിലെ വികസനത്തിനും കേരളത്തിലെ പൊതുവായ പ്രശ്‌നങ്ങൾക്കും വേണ്ടി സമർത്ഥമായി പ്രവർത്തിച്ച പാർലിമെന്റ്‌ അംഗമായിരുന്നു അദ്ദേഹം. ടെട്‌കോസ്‌,ഔഷധി,സിൽക്ക്‌ എന്നീ സ്ഥാപനങ്ങളുടെ ചെയർമാനുമായും അദ്ദേഹം പ്രവർത്തിച്ചിട്ടുണ്ട്‌. 1977 മുതലുള്ള കാലത്ത്‌ പൊതു രംഗത്തു പ്രവർത്തിക്കുവാൻ അദ്ദേഹത്തിന്റെ ആരോഗ്യം അനുവദിച്ചിരുന്നില്ല. 1994 നവംബർ 12 ന്‌ അദ്ദേഹം നമ്മെ വിട്ടു പിരിഞ്ഞു.
അവലംബം
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:നാലാം ലോക്‌സഭയിലെ അംഗങ്ങൾ വർഗ്ഗം:അഞ്ചാം ലോക്‌സഭയിലെ അംഗങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ
ഒൻപതാം ദലായ് ലാമ
ലുങ്ടോക് ഗ്യാറ്റ്സോ (ലോബ്സാങ് ടെൻപായി വാങ്ചുക് ലുങ്ടോക് ഗ്യാറ്റ്സോ എന്നതിന്റെ ചുരുക്കെഴുത്ത്; 1805 ഡിസംബർ 1 – 1815 മാർച്ച് 6) ടിബറ്റിലെ ഒൻപതാമത്തെ ദലായ് ലാമയായിരുന്നു. കുട്ടിക്കാലത്തുതന്നെ മരിച്ച ആദ്യത്തെ ദലായ് ലാമയായിരുന്നു ഇത്. ഇരുപത്തിരണ്ട് വയസ്സിനു മുൻപുതന്നെ മരിച്ച നാല് ദലായ് ലാമമാരിൽ ആദ്യത്തേതായിരുന്നു ഇദ്ദേഹം.
ആദ്യകാല ജീവിതം
1805 ഡിസംബർ 1-നായിരുന്നു ലുങ്ടോക്ക് ഗ്യാറ്റ്സോ ജനിച്ചത്. ഡാൻ ചോഖോർ എന്ന സന്യാസാശ്രമത്തിനു സമിപത്തായിരുന്നു ജനനം. പല സ്രോതസ്സുകളും ഇദ്ദേഹം ഒരു അനാഥനായിരുന്നു എന്നാണ് അവകാശപ്പെടുന്നത്. മറ്റു ചില സ്രോതസ്സുകൾ പറയുന്നത് ഇദ്ദേഹത്തിന്റെ അച്ഛന്റെ പേര് ടെൻഡ്സിൻ ചോക്യോങ് എന്നും അമ്മയുടെ പേര് ഡോൺഡ്രബ് ഡോൾമ എന്നുമായിരുന്നു എന്നാണ്. കുട്ടിക്കാലത്തുതന്നെ ഇദ്ദേഹം അടുത്ത ദലായ് ലാമയായി പരിഗണിക്കപ്പെടുന്നുണ്ടായിരുന്നു. കുട്ടിയെ ലാസയിലെ ഗുൺടാങ് സന്യാസാശ്രമത്തിൽ കൊണ്ടുവരുകയും ടിബറ്റൻ ഉദ്യോഗസ്ഥരും അംബാനുകൾ എന്ന ക്വിങ് പ്രതിനിധികളും ഇദ്ദേഹത്തെ പരിശോധിക്കുകയും ചെയ്തു. എട്ടാമത്തെ ദലായ് ലാമയുടെ ഭൃത്യന്മാരുടെ ഇഷ്ടപ്പെട്ട സ്ഥാനാർത്ഥി ഇദ്ദേഹമായിരുന്നു. ഏഴാമത്തെ പഞ്ചൻ ലാമയായ, ഗെഡുൺ ചോയെകി ന്യിമ ഇദ്ദേഹത്തെ ഒൻപതാം ദലായ് ലാമയായി തിരഞ്ഞെടുത്തു. 1808-ൽ ഗെഡുൺ ചോയെകി ന്യിമ തന്നെ ഇദ്ദേഹത്തിന്റെ തല മുണ്ഡനം ചെയ്യുകയും ലോബ്സാങ് ടെൻപായി വാങ്ചുക് ലുങ്ടോക് ഗ്യാറ്റ്സോ എന്ന പേരുനൽകുകയും ചെയ്തു.
ദലായ് ലാമ ആയുള്ള ജീവിതം
1807-ലാണ് ഇദ്ദേഹത്തെ എട്ടാമത്തെ ദലായ് ലാമയുടെ അവതാരമായി തിരഞ്ഞെടുത്തത്. ലാസയിലേയ്ക്ക് വലിയ ഒരു ചടങ്ങിനെ ഭാഗമായാണ് ഇദ്ദേഹത്തെ കൊണ്ടുവന്നത്. 1810-ൽ ഇദ്ദേഹത്തെ പോടാല കൊട്ടാരത്തിൽ വച്ച് ഗാൻഡെൻ പോഡ്രാങ് ഗവണ്മെന്റിന്റെ സുവർണ സിംഹാസനത്തിൽ അവരോധിച്ചു. പഞ്ചൻ ലാമയിൽ നിന്നാണ് ഇദ്ദെഹം സന്യാസ ദീക്ഷ സ്വീകരിച്ചത്. ഇദ്ദേഹത്തിന് ലുങ്ടോക് ഗ്യാറ്റ്സോ എന്ന പേരുനൽകിയത് പഞ്ചൻ ലാമയാണ്. ഈ വർഷം തന്നെ പ്രായം ചെന്നിരുന്ന റീജന്റായിരുന്ന തടാസ്ക് ഗവാങ് ഗോൺപോ മരണമടയുകയും ഡെമോ ടുൾകു ഗവാങ് ലോസാങ് ടബ്‌ടെൻ ജിംഗ്മേ ഗ്യാറ്റ്സോ (മരണം 1819) ചുമതലയേൽക്കുകയും ചെയ്തു.
ലാസയിൽ 1812-ൽ എത്തിപ്പെട്ട തോമസ് മാനിംഗ് എന്ന ഇംഗ്ലീഷ് സഞ്ചാരി ഒൻപതാം ദലായ് ലാമയുമായുള്ള കൂടിക്കാഴ്ചയെപ്പറ്റി എഴുതിയിട്ടുണ്ട്. ആ സമയത്ത് ദലായ് ലാമയുടെ പ്രായം ഏഴുവയസായിരുന്നു. ലാമയുടെ സുന്ദരവും ശ്രദ്ധയാകർഷിക്കുന്നതുമായ മുഖത്തായിരുന്നു എന്റെ ശ്രദ്ധ മുഴുവൻ. ഇദ്ദേഹത്തിന്റെ പെരുമാറ്റം ഒരു രാജകുമാരന്റേതുപോലെ ലളിതവും സ്വാഭാവികവുമായിരുന്നു. മുഖം അതിസുന്ദരമാണെന്നാണ് ഞൻ കരുതിയത്. വളരെ സന്തോഷവാനായിരുന്നു അദ്ദേഹം. ലാമയുമായുള്ള എന്റെ സംഭാഷണം എന്നെ വല്ലാതെ സ്വാധീനിച്ചിരുന്നു. ഈ അസാധാരണമായ അനുഭവം മൂലം എന്റെ കണ്ണുകൾ ഒരുപക്ഷേ നിറഞ്ഞേനെ.
ഏഴാമത്തെ പഞ്ചൻ ലാമ ഈ കുട്ടിക്ക് 1812 സെപ്റ്റംബർ 22-ന് സന്യാസദീക്ഷ നൽകി. ലുങ്ഡോക് ഗ്യാറ്റ്സോയ്ക്ക് ധർമത്തിൽ വലിയ താല്പര്യമുണ്ടായിരുന്നു എന്നും നല്ല ബുദ്ധിശക്തി ഉണ്ടായിരുന്നു എന്നും പറയപ്പെടുന്നു. അഭിസാമ്യാലങ്കാര, മാധ്യമക, അഭിധർമകോശ എന്നിങ്ങനെയുള്ള ഗ്രന്ഥങ്ങളിലെ മന്ത്രങ്ങൾ ബാലന് ഹൃദിസ്തമായിരുന്നുവത്രേ. ഗവാങ് ന്യാൻഡാക് (അറുപത്തിയാറാമത് ഗാൻഡെൻ ട്രിപ), ജാങ്‌ചുബ് ചോപെൽ (ഇദ്ദേഹം പിന്നീട് അറുപത്തി ഒൻപതാം ഗാൻഡെൻ ട്രിപയായി) യേഷെ ഗ്യാറ്റ്സോ എന്നിവരായിരുന്നു ഇദ്ദേഹത്തിന്റെ അദ്ധ്യാപകരിൽ ചിലർ.
മരണം
ഒൻപത് വയസ്സുണ്ടായിരുന്ന ദലായ് ലാമയ്ക്ക് വാർഷിക മോൻലാം പ്രാർത്ഥനാ ആഘോഷത്തിനിടെ പനി ബാധിച്ചു. കിടപ്പിലായ ഇദ്ദേഹം ടിബറ്റിൽ വച്ച് 1815 മാർച്ച് 6-ന് മരണമടഞ്ഞു. രാജ്യമാകെ ദുഃഖാർത്തരായി. ദുഃഖാചരണം അടുത്ത ദലായ് ലാമയെ എട്ടുവർഷങ്ങൾക്കുശേഷം കണ്ടെത്തുന്നതുവരെ തുടർന്നു. പൊടാല കൊട്ടാരത്തിലെ ഇതിനായി സ്വർണ്ണം കൊണ്ടുണ്ടാക്കിയ സംവിധാനത്തിലാണ് ഇദ്ദേഹത്തിന്റെ മൃതശരീരം സൂക്ഷിച്ചിരിക്കുന്നത്. ഇതിനെ സെർഡങ് സാസും ഗോങ എന്നാണ് വിളിക്കുന്നത്.
ഒനപതാം ദലായ് ലാമ മുതൽ പന്ത്രണ്ടാം ദലായ് ലാമ വരെയു‌ള്ളവർ അകാലത്തിൽ മരണമടഞ്ഞപ്പോൾ പഞ്ചൻ ലാമ ഈ വിടവ് നികത്തുവാൻ ശ്രദ്ധാലുവായിരുന്നു.
സ്രോതസ്സുകൾ
വർഗ്ഗം:ദലൈലാമമാർ
ബാം, ഇറാൻ
ബാം () ഇറാനിലെ കെർമാൻ പ്രവിശ്യയിലെ ബാം കൗണ്ടിയിലെ ഒരു നഗരവും അതിൻറെ തലസ്ഥാനവുമാണ്. 2006 ലെ സെൻസസ് പ്രകാരമുള്ള ഈ നഗരത്തിലെ ജനസംഖ്യ 19,572 കുടുംബങ്ങളിലായി 73,823 ആയിരുന്നു.
ആധുനിക ഇറാനിയൻ നഗരമായ ബാം, ബാം കോട്ടയെ വലയം ചെയ്ത് കിടക്കുന്നു. 2003-ലെ ഭൂകമ്പത്തിന് മുമ്പ് നഗരത്തിലെ നഗരത്തിലെ ഔദ്യോഗിക ജനസംഖ്യ 43,000 ആയിരുന്നു. കോട്ടയുടെ സ്ഥാപനത്തിൻറെ തീയതിയും കാരണങ്ങളും സംബന്ധിച്ച് വ്യത്യസ്ഥ അഭിപ്രായങ്ങൾ നിലനിൽക്കുന്നു. സാമ്പത്തികമായും വാണിജ്യപരമായും, ഈ പ്രദേശത്ത് വളരെ പ്രധാനപ്പെട്ട ഒരു സ്ഥനമുള്ള ബാം നഗരം തുണിത്തരങ്ങൾക്കും വസ്ത്രങ്ങൾക്കും പേരുകേട്ടതാണ്.
ചരിത്രം
ആർഗ്-ഇ ബാം എന്ന പ്രാചീന കോട്ടയ്ക്ക് ഏകദേശം 2,000 വർഷങ്ങൾക്ക് മുമ്പ്, പാർത്തിയൻ സാമ്രാജ്യത്തിന്റെ (ബിസി 248-എഡി 224) കാലത്തെ ചരിത്രമുണ്ടെങ്കിലും മിക്ക കെട്ടിടങ്ങളും നിർമ്മിച്ചത് സഫാവിദ് രാജവംശത്തിന്റെ കാലത്താണ്. യുണൈറ്റഡ് നേഷൻസ് എജ്യുക്കേഷണൽ, സയന്റിഫിക് ആൻഡ് കൾച്ചറൽ ഓർഗനൈസേഷനിൽ ലോക പൈതൃക സൈറ്റായി രജിസ്റ്റർ ചെയ്തിട്ടുള്ള ഈ പുരാതന കോട്ട വിനോദസഞ്ചാരികളുടെ ഒരു മികച്ച ആകർഷണ കേന്ദ്രമായിരുന്നു. 1722-ൽ മഹ്മൂദ് ഹോതക്കിന്റെ നേതൃത്വത്തിലുള്ള അഫ്ഗാൻ അധിനിവേശത്തെത്തുടർന്ന് നഗരം മിക്കവാറും ഉപേക്ഷിക്കപ്പെട്ടു. തുടർന്ന്, ക്രമേണ പുനഃസ്ഥാപിക്കപ്പെട്ട നഗരം പിന്നീട് ഷിറാസിൽ നിന്നുള്ള ആക്രമണകാരികളുടെ അധിനിവേശത്തേത്തുടർന്ന് ഇത് രണ്ടാം തവണ ഉപേക്ഷിക്കപ്പെട്ടു. ഒരു കാലത്ത് ഇത് ഒരു സൈനിക പാളയമായും ഉപയോഗിച്ചിരുന്നു.
അവലംബം
വർഗ്ഗം:ഇറാനിലെ നഗരങ്ങൾ
കെ.എ. രാജൻ
തൃശ്ശൂരിൽ നിന്നുള്ള ഒരു കമ്മ്യൂണിസ്റ്റ് പാർട്ടിപ്രവർത്തകനാണ് '''കെ.എ. രാജൻ'''.1977ലും 1980ലും തൃശ്ശൂർ ലോക്‌സഭാ നിയോജകമണ്ഡലത്തെ പ്രതിനിധീകരിച്ച് ലോക്സഭയിൽ എത്തി.
അവലംബം
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ
വാജിറലോങ്കോർൺ
2016 മുതൽ തായ്‌ലാന്റിലെ രാജാവായിരുന്നു വാജിറലോങ്കോർൺ. 1972-ൽ ഇരുപതാം വയസ്സിൽ പിതാവ് അദ്ദേഹത്തെ കിരീടാവകാശി ആയി നിയമിച്ചു. 2016 ഒക്ടോബർ 13-ന് പിതാവ് മരിക്കുകയും ശേഷം തായയ്‌ലന്റിന്റെ സിംഹാസനത്തിലേക്ക് തിരിയുകയും ചെയ്യുമായിരുന്നു.
2016 ഡിസംബർ 1 രാത്രിയിൽ അദ്ദേഹം സിംഹാസനം സ്വീകരിച്ചു. അദ്ദേഹത്തിന്റെ പിതാവ് 2017 ഒക്ടോബർ 26 ന് സംസ്കരിക്കപ്പെട്ടു. അദ്ദേഹത്തിന്റെ കിരീടധാരണം 2019, 4-6 തീയതികളിൽ നടക്കുന്നു. ചക്ര രാജവംശത്തിലെ പത്താമത് രാജകുമാരൻ എന്ന നിലയിൽ അദ്ദേഹം രാമൻ X എന്ന നാമം സ്വീകരിച്ചു. ആ സമയത്ത് 64 വയസ്സുണ്ടായിരുന്ന വാജിറാലോൻകോർൺ സിംഹാസനത്തിലേയ്ക്ക് കയറിയ ഏറ്റവും മുതിർന്ന രാജാവായി. ഇടത്ത്‌|ലഘുചിത്രം|239x239ബിന്ദു|പ്രിൻസ് Vajiralongkorn in 1957
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ചക്രി രാജവംശം വർഗ്ഗം:1952-ൽ ജനിച്ചവർ വർഗ്ഗം:Pages using deprecated image syntax വർഗ്ഗം:Pages with unreviewed translations
മലബാർ ബലൂൺ തവള
പശ്ചിമഘട്ടതദ്ദേശവാസിയായ ഒരു തവളയാണ് മലബാർ ബലൂൺ തവള അഥവാ '''Malabar Balloon Frog. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്. ഇവ മരപ്പൊത്തുകളിൽ ശേഖരിക്കപ്പെടുന്ന വെള്ളത്തിലാണ് മുട്ടയിടുന്നത്. ആണുങ്ങളുടെ ഇണയെ ആകർഷിക്കാനുള്ള വിളികൾ 0.38 സെക്കന്റ് ദൈർഘ്യമുള്ള 30 പൾസുകളാണ്. ഇവയുടെ ആവൃത്തി 0.6 മുതൽ 1.1 കിലോഹെർട്‌സ് വരെയാണ്. ഓരോ മൂന്നു സെക്കന്റുകൂടുമ്പോഴും ഈ ശബ്ദമുണ്ടാക്കുന്നു.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
സ്റ്റെറാഡിയൻ
ഇത് റേഡിയനെപ്പോലെ ഒരു മാനത(ഡൈമെൻഷൻ) ഇല്ലാത്ത യൂണിറ്റാണ്.
നിർവ്വചനം
സ്റ്റെറാഡിയനെ ഇങ്ങനെ നിർവ്വചിക്കാം: ഒരു പ്രത്യേക അളവിലുള്ള ഗോളത്തിന്റെ മധ്യബിന്ദു അടങ്ങിയതും അതിന്റെ ഗോളത്തിന്റെ പുറമേയുള്ള ഉപരിതലത്തെ ഒരു യൂണിറ്റ് വിസ്തീർണ്ണം ഉൾപ്പെടുന്നതുമായ ഘനകോൺ ആണ്. ഒരു ഗോളത്തിന്റെ പൊതു ആരം r അതിന്റെ ഉപരിതലവിസ്തീർണ്ണത്തിന്റെ ഏതെങ്കിലും ഭാഗത്തിന്റെ അളവ്  A = r2 ആയിരിക്കും.
ഒരു ഗോളത്തിൽനിന്നും മുറിച്ചു മാറ്റപ്പെട്ട ഭാഗവുമായി ബന്ധപ്പെട്ടതായിരിക്കും ഘനകോൺ.
അവലംബം
വർഗ്ഗം:എസ്.ഐ. വ്യുത്പന്ന ഏകകങ്ങൾ
പതിമൂന്നാം കേരളനിയമസഭ
കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന പതിമൂന്നാമത്തെ നിയമസഭാ പൊതു തിരഞ്ഞെടുപ്പിൽ (2011) തിരഞ്ഞെടുക്കപ്പെട്ട അംഗങ്ങളായിരുന്നു പതിമൂന്നാം കേരളനിയമസഭയെ പ്രതിനിധീകരിച്ചത്. 2011 മേയ് പതിനെട്ടിനാണ് ഉമ്മൻ ചാണ്ടിയുടെ നേതൃത്വത്തിൽ പതിമൂന്നാം കേരളനിയമസഭ ഔദ്യോഗികമായി നിലവിൽ വന്നത്.
നിയമസഭാമണ്ഡലങ്ങളും ജനപ്രതിനിധികളും
കുറിപ്പ്
പതിമൂന്നാം കേരളനിയമസഭയുടെ മന്ത്രിസഭ
കേരളത്തിലെ മന്ത്രിസഭകൾ കാണുക
അവലംബം
വർഗ്ഗം:കേരള നിയമസഭ
ജസ്വന്ത് സിംഗ് റാവത്
മഹാവീരചക്രം മരണാനന്തര ബഹുമതിയായി ലഭിച്ച ഗർവാൾ റൈഫിളിലെ നാലാം സേനാവിഭാഗത്തിൽ പെട്ട ഒരു കാലാൾപ്പടയാളി ആയിരുന്നു റൈഫിൾമാൻ ജസ്വന്ത് സിംഗ് റാവത്(4039009).
ചരിത്രം
ലഘുചിത്രം|360x360ബിന്ദു|Jaswant Garh War Memorial, Jaswantgarh, Arunachal Pradesh
1962 ലെ ഇന്തോ-ചൈന യുദ്ധത്തിലെ വീരനായകനായിരുന്നു റൈഫിൾ മാൻ ജസ്വന്ത് സിംഗ് റാവത്.
ഇന്ത്യയും ചൈനയും തമ്മിൽ നടന്ന അതിർത്തി തർക്കത്തെ തുടർന്നുള്ള യുദ്ധമായിരുന്നു അത്.1962 ഒക്ടോബർ 20-നാണ് ചൈനീസ് സൈന്യം ഇന്ത്യൻ അതിർത്തിക്കുള്ളിലേക്ക് പ്രവേശിച്ചത്. നവംബർ 21-ന് തിരിച്ചുപോവുകയും ചെയ്തു.ചെറിയ ചെറിയ കൈയേറ്റങ്ങളിലൂടെ മൂർചിച്ച പ്രശ്നം 1959-ലെ തിബെത്ത് പ്രക്ഷോഭത്തെത്തുടര്ന്ന് ദലൈലാമയ്ക്ക് ഇന്ത്യ അഭയം കൊടുത്തതോടെ വഷളായി, 1962-ല് യുദ്ധത്തില് കലാശിക്കുകയാണു ചെയ്തത്. .
പിന്നീട് വെടിനിർത്തലിനു ശേഷം ജസ്വന്ത് സിംഗിന്റെ ധീരതയിൽ മതിപ്പ് തോന്നിയ ചൈനീസ് കമാന്റർ,ആ ധീരജവാന്റെ ഒരു വെങ്കല പ്രതിമയുണ്ടാക്കി, വെട്ടിയെടുത്ത തലയോടൊപ്പം ഇന്ത്യക്ക് കൈമാറി.അരുണാചൽ പ്രദേശിലെ തവാങ് ജില്ലയിൽ നിന്നും 25 കി.മീ അകലെ നുരനാംഗിൽ ആർമി ജസ്വന്ത് ഘർ എന്ന പേരിൽ ഒരു സ്മാരകം പണിതു.ചൈന നൽകിയ വെങ്കല പ്രതിമ അതിൽ സ്ഥാപിച്ചു.ജസ്വന്തിന്റെ സാന്നിധ്യം അവിടെ ഇന്നും ഉണ്ടെന്ന് വിശ്വസിക്കപ്പെടുന്നു.അന്നു മുതൽ ജസ്വന്ത് സിംഗിനെ പരിചരിയ്ക്കുവാൻ അഞ്ചു ആർമി ഉദ്യോഗസ്ഥരെ നിയമിച്ചിട്ടുണ്ട്.
ജസ്വന്ത് ഘർ
സിനോ-ഇന്ത്യൻ അതിർത്തി (സേല പാസ്സ്) വഴി കടന്നു പോകുന്ന ഏതൊരു പട്ടാളക്കാരനും അത് എത്ര ഉന്നതനായാലും ജസ്വന്ത് സിംഗിനു ശ്രദ്ധാഞ്‌ജലി അർപ്പിച്ചിട്ടേ പോകാറുള്ളൂ. ഇന്നു സിനോ-ഇന്ത്യൻ അതിർത്തിൽ 'ബാബ ജസ്വന്ത് സിംഗ് രാവത്തിനെ' ഒരു ആരാധനാമൂർത്തിയയാണു കാണുന്നത്.
അവിടെയുള്ള പട്ടാളക്കാർക്കിടയിൽ ജസ്വന്ത് സിംഗ് ഇന്നും ജീവിക്കുന്നു.ബാബയുടെ സാന്നിധ്യം അവിടെ ഇന്നും ഉണ്ടെന്ന് അവർ വിശ്വസിക്കുന്നു. മരിച്ചിട്ടും മരിയ്ക്കാത്ത ആ ധീരജവാനെ ഇരുപത്തിനാലു മണിക്കൂറും പരിചരിയ്ക്കുവാൻ അഞ്ചു ആർമി ഉദ്യോഗസ്ഥരുണ്ട് ജസ്വന്ത് സിംഗിനു വേണ്ടി അതിരാവിലെ കൃത്യം 4.30നു ചായ,9 മണിക്ക് പ്രഭാതഭക്ഷണം,രാത്രി 7 മണിക്ക് അത്താഴം എന്നിവയൊരുങ്ങുന്നു.ബാബയുടെ ഷൂ പോളീഷ് ചെയ്തു വയ്ക്കുകയും,കിടക്കമടക്കി വയ്ക്കുകയും,യൂണിഫോം തയ്യാറാക്കി വയ്ക്കുകയും ചെയ്യുന്നു. ജസ്വന്ത് സിംഗിന്റെ പേരിൽ വരുന്ന കത്തുകൾ കൊണ്ട് കൊടുക്കുകയും അദ്ദേഹം അത് വായിച്ചിരിക്കുമെന്ന വിശ്വാസത്തിൽ പിറ്റേദിവസം കത്തുകൾ എടുത്ത് മാറ്റുകയും ചെയ്യുന്നു.എന്നിങ്ങനെ ചിട്ടകൾക്ക് ഒരു വീഴ്ചയും ഇല്ലാതെ നടക്കുന്നു. .ഇവിടെയുള്ള പട്ടാളക്കാർ ബാബയെ പരിചരിക്കുക മാത്രമല്ല അപകടസാദ്ധ്യത നിറഞ്ഞ ആ മലനിരകളിലൂടെ യാത്രചെയ്യുന്ന യാത്രക്കാരെ സഹായിക്കുകയും ചായയും ലഘുഭക്ഷണവും നൽകുകയും ചെയ്യുന്നു. .
ജസ്വന്ത് സിംഗ് ഉപയോഗിച്ചിരുന്ന വസ്തുക്കളെല്ലാം ഒരു മുറിയിൽ സൂക്ഷിച്ച് വെച്ചിട്ടുണ്ട്. അദ്ദേഹത്തിനു വന്ന കത്തുകൾ,വിവാഹ ക്ഷണക്കത്തുകൾ അങ്ങനെ വർഷങ്ങളായി ജസ്വന്ത് സിംഗിന്റെ പേരിൽ വരുന്നതെല്ലാം സൂക്ഷിച്ചു വെച്ചിരിക്കുന്നു.ജസ്വന്ത് സിംഗിന്റെ മരണശേഷവും അദ്ദേഹത്തിന് എട്ട് ഉദ്യോഗക്കയറ്റങ്ങൾ ലഭിച്ചു.മരണപ്പെടുമ്പോൾ റാഫിൾമാൻ പദവിയിലുണ്ടായിരുന്ന അദ്ദേഹത്തിനു ഇപ്പോൾ മേജർ ജനറൽ പദവിയാണുള്ളത്. .ശമ്പളം,അവധി തുടങ്ങി ജീവിച്ചിരിക്കുന്ന ഒരു പട്ടാളജനറലിനു വേണ്ട എല്ലാ പതിവു പരിചരണങ്ങളും ജൻവന്ത് സിംഗിന് ഇപ്പോഴും ലഭിക്കുന്നു.ബന്ധുമിത്രാതികളുടെ വിശേഷ ദിവസങ്ങളിൽ അദ്ദേഹത്തിന്റെ കുടുംബാംഗങ്ങൾ അവധിയ്ക്കായി അപേക്ഷ നൽകും,അവധി അപേക്ഷ അംഗീകരിച്ചാൽ പട്ടാളക്കാർ പൂർണ്ണ സൈനിക ബഹുമതികളോടെ ജസ്വന്ത് സിംഗിന്റെ ഛായാചിത്രം അദ്ദേഹത്തിന്റെ ജന്മസ്ഥലത്തേക്ക് കൊണ്ടു പോകുകയും അവധി അവസാനിക്കുമ്പോൾ തിരിച്ച് കൊണ്ടു വന്ന് വെക്കുകയും ചെയ്യും.രേഖകളിൽ ജനറൽ ജസ്വന്ത് സിംഹ് 1962 ലെ യുദ്ധത്തിൽ കൊല്ലപ്പെട്ടു.എങ്കിലും,ജീവിച്ചിരിയ്ക്കുന്ന ഒരു പട്ടാള ജനറലിനു കിട്ടേണ്ട എല്ലാ ബഹുമാനവും നൽകി ഭാരതാംബയുടെ വീരപുത്രനെ ഇൻഡ്യൻ ആർമി ഇന്നും പരിചരിയ്ക്കുന്നു.
ഇന്ത്യയിലെ പൊതുഅവധിദിവസങ്ങൾ
നാനാവിധ സംസ്കാരങ്ങളുടെ മാതൃഭൂമിയായ ഭാരതത്തിൽ, വിവിധ ഉത്സവദിനങ്ങളും അവധിദിനങ്ങളും ആഘോഷിക്കപ്പെടുന്നു. ഭാരതത്തിലെ മൂന്ന് ദേശീയ അവധിദിവസങ്ങളാണ് സ്വാതന്ത്ര ദിനം, റിപ്പബ്ലിക് ദിനം, ഗാന്ധിജയന്തി എന്നിവ. ഇവ കൂടാതെ സംസ്ഥാനങ്ങൾക്കും സമുദായങ്ങൾക്കും അവരുടേതായ അവധിദിനങ്ങളും ഉണ്ടാകും.
ദേശീയ അവധി ദിനങ്ങൾ
ഇന്ത്യയിലെ എല്ലാ സംസ്ഥാനങ്ങളിലും, കേന്ദ്ര ഭരണപ്രദേശങ്ങളിലും ദേശീയ ദിനങ്ങൾ ആചരിക്കുന്നു.
ഇന്ത്യയിൽ മൂന്ന് ദേശീയ ദിനങ്ങളാണുള്ളത്:They are:
ഹൈന്ദവ അവധി ദിനങ്ങൾ
==Islamic holidays നബിദിനം ==
അവലംബം
2. ^ Ganga Dashahara in Varanasi
ലിലിയൻ അറ്റ്കിൻസ് ക്ലാർക്ക്
ആദ്യകാല ജീവിതവും വിദ്യാഭ്യാസവും
വിർജീനിയയിലെ റിച്ച്മണ്ടിലാണ് ലിലിയൻ അറ്റ്കിൻസ് ജനിച്ചത്, വിർജീനിയയിലെ ഹാംപ്ടണിലെ ഡോ. വില്യം ഇ. അറ്റ്കിൻസിന്റെയും ഐഡ ബിംഗ അറ്റ്കിൻസിന്റെയും മകളായിട്ടായിരുന്നു ജനനം. അവളുടെ പിതാവും ഒരു വൈദ്യനായിരുന്നു. ഒരു പ്രമുഖ കറുത്തവർഗ്ഗക്കാരനായ ബാപ്റ്റിസ്റ്റ് പുരോഹിതൻ ആന്റണി ബിംഗ ജൂനിയർ ആയിരുന്നു അവളുടെ മാതൃപിതാമഹൻ. സ്കോളർഷിപ്പോടെ ഷോ യൂണിവേഴ്സിറ്റിയിൽ ചേർന്ന അവർക്ക് അവിടെ ഒരു മികച്ച അക്കാദമിക് റെക്കോർഡ് ഉണ്ടായിരുന്നു. തുടർന്ന് പെൻസിൽവാനിയയിലെ വിമൻസ് മെഡിക്കൽ കോളേജിൽ ഉപരിപഠനം നടത്തുകയും  സ്കൂളിന്റെ അനാട്ടമി പ്രൈസ് നേടുകയും ചെയ്തു. അവൾ ഡെൽറ്റ സിഗ്മ തീറ്റ സോറോറിറ്റിയിലെ അംഗമായിരുന്നു.
ഔദ്യോഗിക ജീവിതം
1924-ൽ നാഷണൽ ബോർഡ് ഓഫ് മെഡിക്കൽ എക്സാമിനേഴ്‌സ് പരീക്ഷ പാസായ അറ്റ്കിൻസ് ബോർഡ് പാസാകുന്ന ആദ്യത്തെ ആഫ്രിക്കൻ അമേരിക്കൻ വനിതയായിരുന്നു. ഫ്രെഡറിക് ഡഗ്ലസ് മെമ്മോറിയൽ ഹോസ്പിറ്റലിൽ ചീഫ് റസിഡന്റ് ഫിസിഷ്യനായി അവർ ജോലി ചെയ്തു. ഒരു ഡോക്ടർ എന്ന നിലയിൽ സ്ത്രീകളുടെയും കുട്ടികളുടെയും ആരോഗ്യ പരിരക്ഷയിൽ ശ്രദ്ധ പതിപ്പിച്ച അവർ കൂടാതെ ആശുപത്രിയുടെ മെഡിക്കൽ ഡയറക്ടറും സൂപ്രണ്ടുമായ നഥാൻ ഫ്രാൻസിസ് മോസലിന്റെ സഹായിയായും പ്രവർത്തിച്ചു. ക്ലാർക്ക് 1925-ൽ നോർത്ത് ഫിലാഡൽഫിയയിൽ സ്വന്തമായി ഓഫീസ് ആരംഭിച്ചു.
സ്വകാര്യ ജീവിതം
ലിലിയൻ അറ്റ്കിൻസ് 1923 ൽ ഹഗ് ടി. ക്ലാർക്കിനെ വിവാഹം കഴിച്ചു. ഏകദേശം ഒരു വർഷത്തോളം അസുഖബാധിതയായ ശേഷം, ലിലിയൻ 36-ാം വയസ്സിൽ വിർജീനിയയിലെ ഹാംപ്ടണിൽ വച്ച് മരിച്ചു. മരണശേഷം അവളെ എൽമർട്ടൺ സെമിത്തേരിയിൽ അടക്കം ചെയ്തു. അവളുടെ ഗണ്യമായ എസ്റ്റേറ്റിന്റെ വിനിയോഗം കോടതിയിൽ തർക്കത്തിന് കാരണമാകുകയും അവളുടെ വിഭാര്യനും അവളുടെ സഹോദരിയും തങ്ങൾ ഓരോരുത്തരായി മുഖ്യ നിയമാവകാശിയാണെന്ന് അവകാശപ്പെടുകയുംചെയ്തു.
ഫ്ലോറൻസ് ജോൺസൺ
ഫ്ലോറൻസ് എഥേൽ ജോൺസൺ (ജീവിതകാലം: 26 മാർച്ച് 1884 - 6 നവംബർ 1934) ഒരു ഓസ്ട്രേലിയൻ ഫെമിനിസ്റ്റ്, യൂണിയനിസ്റ്റ്, അധ്യാപിക എന്നീ നിലകളിൽ പ്രശസ്തയായ വനിതയായിരുന്നു.
ജി.എച്ച്.എസ്.എസ്. എളമക്കര
എറണാകുളം ജില്ലയിലെ എളമക്കര എന്ന സ്ഥലത്ത് സ്ഥിതി ചെയ്യുന്ന ഒരു സർക്കാർ വിദ്യാലയമാണ് ജി.എച്ച്.എസ്.എസ്. എളമക്കര (ഗവർമെന്റ് ഹയർ സെക്കണ്ടറി സ്കൂൾ എളമക്കര).
ചിറമൻകാട് അയ്യപ്പൻകാവ്
ലഘുചിത്രം തൃശൂർ ജില്ലയിലെ തലപ്പിള്ളി താലൂക്കിൽ വേലൂർ പഞ്ചായത്തിലെ ചരിത്ര പ്രസിദ്ധമായ ഗ്രാമമാണ് വെങ്ങിലശ്ശേരി, ഇവിടെയാണ് അതിപുരാതനമായ 108 അയ്യപ്പക്ഷേത്രങ്ങളിൽ ഒന്നായ  ചിറമൻകാട് അയ്യപ്പൻ കാവ് ക്ഷേത്രം  (Cheramankadu Ayyappankavu temple) സ്ഥിതി ചെയ്യുന്നത്.
ക്ഷേത്ര ചരിത്രവും ദേവ മഹിമയും
ഏതാണ്ട് 11-12 നൂറ്റാണ്ടിന് ഇടയ്ക്ക്, മുൻപ് വന പ്രദേശമായിരുന്ന ഇവിടം കാട് വെട്ടി തെളിയിക്കുന്നതിനിടയിൽ യാദൃശ്ചികമായി ചെറുമികൾക്ക് പ്രത്യക്ഷീഭവിച്ച ഈ സ്വയംഭൂ ചൈതന്യം, ശാസ്താ ചൈതന്യം ആണെന്നും അവിടെ ഗണപതി ഉപദേവനായും മറ്റ് പരിവാരദേവതകളോടുകൂടി, വലതുകരത്തിൽ അമ്യത കുംഭവും, പ്രഭാ ഭാര്യാ സത്യകശ്ച പുത്രഃ '' എന്ന സങ്കൽപ്പ തോട് കൂടിയ ശാസ്താ പ്രതിഷ്ഠയായി വേണമെന്ന് അന്നത്തെ വിശിഷ്ടന്മാർ ധ്യാനിച്ചറിയുകയും, അങ്ങനെ കൊച്ചി രാജ്യത്തിലെ       ( പെരുമ്പടപ്പു സ്വരൂപം) ഒരു സാമന്ത രാജാ വും ഈ പ്രദേശത്തിൻ്റെ ഉടമയും ആയിരുന്ന ചെങ്ങഴി നമ്പ്യാർ ചുറ്റമ്പലത്തോട് കൂടിയ ക്ഷേത്രവും ക്ഷേത്രത്തോട് ചേർന്ന്  കഴകപ്പുര ക്ഷേത്രക്കുളം എന്നിവയും പണി കഴിപ്പിച്ചു., ചെറുമി കൾക്ക് മുന്നിൽ പ്രത്യക്ഷനായ ഭഗവാൻ എന്ന   ബഹുമാനർത്ഥം ചെറമൻകാട് അയ്യപ്പൻ എന്ന് ക്ഷേത്ര നാമകരണവും നൽകി. ക്ഷേത്ര ആവശ്യങ്ങൾക്കായി 3000 പറ കൃഷി ഭൂമി 20 ഏക്കർ കരഭൂമി  എന്നി സ്വത്തുവകകളും നൽകിയതായി ഭൂ​പ​രി​ഷ്​​ക​ര​ണ നി​യ​മത്തിന് മുന്നെയുള്ള ക്ഷേത്രം രേഖകളിൽ കാണാൻ കഴിയും, എന്നാൽ ഭൂപരിഷ്കരണ നിയമം ക്ഷേത്ര നിലനിൽപ്പിനെ തന്നെ സാരമായി ബാധിച്ചു എന്നതാണ് സത്യം. എന്നാലും ഇപ്പോഴും ചെങ്ങഴിക്കോട്ട് മൂത്ത താവഴി തെക്കേപ്പാട്ട് വിഭാഗം ചെങ്ങഴി നമ്പ്യാന്മാരുടെ കുടുംബ ക്ഷേത്രമായി നിലനിർത്തി പൊതുജനങ്ങളുടെ സഹായത്തോടു കൂടി ക്ഷേത്രഭരണം നടത്തിപ്പോരുന്നു.
പ്രധാന അനുഷ്ഠാനം
ആനയെ എഴുന്നള്ളിച്ച് പൂരം പണ്ട് ഉണ്ടായിരുന്നെങ്കിൽ തന്നെയും ഇപ്പോൾ പ്രധാന അനുഷ്ഠാനമായി 'അയ്യപ്പൻ തിയ്യാട്ട് ' ആണ് പ്രധാന വഴിപാടായി നടത്തി പോരുന്നത്. ദേശക്കാർ വക അയ്യപ്പൻ വിളക്കും നടത്താറുണ്ട്. പടിഞ്ഞാറേ ആൽത്തറയിൽ വിശേഷാൽ ശ്രീ ഹനുമാൻ  സാന്നിദ്ധ്യം ഉള്ളതായി കാൺകയാൽ ഹനുമാന് പ്രത്യേക പൂജയും ചെയ്തു വരുന്നു.
നാലുപാദം
വിശിഷ്ടമായ 'നാലുപാദം' ചടങ്ങ് ഇന്നും നടത്തി വരുന്ന അപൂർവം ക്ഷേത്രങ്ങളിൽ ഒന്നാണ് ഈ അയ്യപ്പൻ കാവ്. പണ്ട് പ്രതിസന്ധി ഘട്ടത്തെ തരണം ചെയ്യുവാനും, വിദ്യാപദവി (കായികമായും)പ്രാപ്തി അളക്കുന്നതിനും വേണ്ടിയാണ് നാലുപാദം ചടങ്ങ് നടത്തി പോന്നിരുന്നത്. നാലു പാദത്തിന്റെ ഉത്ഭവത്തെപ്പറ്റി കേരളോൽപത്തിയിൽ ഇങ്ങനെപ്പറയുന്നതായി ഉള്ളൂർ കേരള സാഹിത്യ ചരിത്രത്തിൽ പറയുന്നു. പള്ളിവാണപെരുമാൾ കേരളം രക്ഷിച്ചുവന്ന കാലത്തു ബുദ്ധമതക്കാരും നമ്പൂതിരിമാരും തമ്മിൽ തൃക്കാരിയൂരമ്പലത്തിൽവെച്ചു മതസംബന്ധമായി ഒരു വാഗ്വാദമുണ്ടാകുകയും അതിൽ ജയം സിദ്ധിക്കുന്നതിനുവേണ്ടി നമ്പൂതിരിമാർ തൃക്കാരിയൂരപ്പനെ ഭജിക്കുകയും ചെയ്തു. ആ അവസരത്തിൽ ജങ്ഗമൻ എന്നൊരു മഹർഷി അവിടെ ചെന്നു നാലുപാദത്തോടുകൂടിയ ഒരു മന്ത്രം നമ്പൂരിമാർക്കു് ഉപദേശിച്ചു. ഒരു മണ്ഡലം ഭജിച്ചപ്പോൾ ആറു പരദേശബ്രാഹ്മണർ അവിടെ വരികയും അവരുടെ സാഹായത്തോടുകൂടി നമ്പൂതിരിമാർ ബുദ്ധമതക്കാരെ തോല്പിക്കുകയും ചെയ്തു. അന്നു മുതൽക്ക് ആ ʻനാലുപാദംʼ അഭീഷ്ടപ്രദമാണെന്നുള്ള ബോധത്താൽ കേരളീയർക്ക്  ആദരണീയമായിത്തീർന്നു. ഇതിന്റെ അവകാശം മൂത്തമന നമ്പൂതിരിമാർക്കാണ്. തന്ത്രിക അവകാരം കീഴ് മുണ്ടയൂർ മനക്കാർക്കാണ്.
ചരിത്രപ്രശസ്തനായ വൈദേശിക സന്യാസി ശ്രീ ചാമ്പാളൂരുകാരൻ  അർണോസ് പാതിരി AD 1710 കാലഘട്ടത്തിൻ ആഴ്‌‌വാഞ്ചേരി തമ്പ്രാക്കൾ, ഇല്ലിക്കൽ ഇളയത് എന്നിവരുടെ നിർദ്ധേശ പ്രകാരം ഈ അയ്യപ്പൻകാവിന്റെ കഴകപുരയുടെ പടിപ്പുരയിൽ താമസിച്ചാണ് വേലൂരിലെ ചിറമൻകാട് പിറഞ്ചാങ്കുന്ന് പുണ്യാളൻ ക്രിസ്തീയ ദേവാലയത്തിന്റെ  നിർമാണ പ്രവർത്തനങ്ങൾക്ക് നേതൃത്വം കൊടുത്തത് എന്ന ഒരു പ്രധാന്യം കൂടി ഈ ക്ഷേത്രത്തിനുണ്ട്.
അവലംബം
1 Census of India special status KeralaTemples         of trichur district.. page 142 S Jayashanker
( http://lsi.gov.in:8081/jspui/bitstream/123456789/5795/1/52030_2001_TRS.pdf )
3 https://archive.org/details/history-of-kerala-temples-trichur-district-thalappalli-taluk
4 https://malayalabhumi.in/spiritual/one-hundred-and-eight-famous-ayyappa-temples-in-kerala/cid6238173.htm?infinitescroll=1